title: Εκτελεστικός κανονισμός (ΕΕ) αριθ. 401/2014 της Επιτροπής, της 22ης Απριλίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               23.4.2014

               EL

               Επίσημη Εφημερίδα της Ευρωπαϊκής Ένωσης

               L 119/57

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 401/2014 ΤΗΣ ΕΠΙΤΡΟΠΉΣ
   της 22ης Απριλίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Απριλίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  210,1

                  MA

                  75,5

                  MK

                  112,5

                  TN

                  100,9

                  TR

                  83,4

                  ZZ

                  116,5

                  0707 00 05

                  AL

                  71,7

                  MA

                  39,8

                  MK

                  59,4

                  TR

                  126,8

                  ZZ

                  74,4

                  0709 93 10

                  MA

                  35,6

                  TR

                  95,8

                  ZZ

                  65,7

                  0805 10 20

                  EG

                  56,2

                  IL

                  67,9

                  MA

                  63,9

                  TN

                  50,0

                  TR

                  51,1

                  ZZ

                  57,8

                  0805 50 10

                  TR

                  95,2

                  ZZ

                  95,2

                  0808 10 80

                  AR

                  87,6

                  BR

                  87,0

                  CL

                  105,3

                  CN

                  98,5

                  MK

                  25,2

                  NZ

                  141,4

                  US

                  177,3

                  ZA

                  130,1

                  ZZ

                  106,6

                  0808 30 90

                  AR

                  95,8

                  CL

                  144,5

                  ZA

                  104,0

                  ZZ

                  114,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 420/2014 της Επιτροπής, της 24ης Απριλίου 2014 , σχετικά με την κατάργηση της αναστολής υποβολής αιτήσεων πιστοποιητικών εισαγωγής για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων

text:
               25.4.2014

               EL

               Επίσημη Εφημερίδα της Ευρωπαϊκής Ένωσης

               L 124/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 420/2014 ΤΗΣ ΕΠΙΤΡΟΠΉΣ
   της 24ης Απριλίου 2014
   σχετικά με την κατάργηση της αναστολής υποβολής αιτήσεων πιστοποιητικών εισαγωγής για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (2), και ιδίως το άρθρο 5 παράγραφος 2,
   Εκτιμώντας τα ακόλουθα:

               (1)

               Η υποβολή αιτήσεων πιστοποιητικών εισαγωγής όσον αφορά τον αύξοντα αριθμό 09.4317 έχει ανασταλεί από τις 27 Σεπτεμβρίου 2013 με τον εκτελεστικό κανονισμό (ΕΕ) αριθ. 931/2013 της Επιτροπής (3), σύμφωνα με τον κανονισμό (ΕΚ) αριθ. 891/2009.

               (2)

               Μετά τις κοινοποιήσεις για τα μη χρησιμοποιηθέντα και/ή μερικώς χρησιμοποιηθέντα πιστοποιητικά, ποσότητες είναι πάλι διαθέσιμες όσον αφορά τον εν λόγω αύξοντα αριθμό. Η αναστολή υποβολής αιτήσεων πρέπει συνεπώς να καταργηθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αναστολή υποβολής αιτήσεων πιστοποιητικών εισαγωγής όσον αφορά τον αύξοντα αριθμό 09.4317 από τις 27 Σεπτεμβρίου 2013 που προβλέπεται στον εκτελεστικό κανονισμό (ΕΕ) αριθ. 931/2013 καταργείται.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Απριλίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 254 της 26.9.2009, σ. 82.

      (3)  Εκτελεστικός κανονισμός (ΕΕ) αριθ. 931/2013 της Επιτροπής, της 26ης Σεπτεμβρίου 2013, σχετικά με τον καθορισμό του συντελεστή κατανομής για την έκδοση πιστοποιητικών εισαγωγής που ισχύουν από τις 8 έως τις 14 Σεπτεμβρίου 2013 για τα προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά (ΕΕ L 255 της 27.9.2013, σ. 11).


title: Εκτελεστικός κανονισμός (ΕΕ) αριθ. 197/2012 της Επιτροπής, της 8ης Μαρτίου 2012 , περί καθορισμού των τιμών αναφοράς ορισμένων αλιευτικών προϊόντων για την αλιευτική περίοδο 2012

text:
               9.3.2012

               EL

               Επίσημη Εφημερίδα της Ευρωπαϊκής Ένωσης

               L 71/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 197/2012 ΤΗΣ ΕΠΙΤΡΟΠΉΣ
   της 8ης Μαρτίου 2012
   περί καθορισμού των τιμών αναφοράς ορισμένων αλιευτικών προϊόντων για την αλιευτική περίοδο 2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1), και ιδίως το άρθρο 29 παράγραφοι 1 και 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 104/2000 προβλέπει τη δυνατότητα ετήσιου καθορισμού, ανά κατηγορία προϊόντων, των τιμών αναφοράς που ισχύουν στην Ένωση για τα προϊόντα που αποτελούν αντικείμενο αναστολής δασμών, δυνάμει του άρθρου 28 παράγραφος 1. Η δυνατότητα αυτή προβλέπεται και για τα προϊόντα για τα οποία έχει καθορισθεί τιμή αναφοράς δυνάμει είτε ενός δεσμευτικού καθεστώτος μείωσης δασμών στο πλαίσιο του ΠΟΕ είτε ενός άλλου προτιμησιακού καθεστώτος.

               (2)

               Σύμφωνα με το άρθρο 29 παράγραφος 3 στοιχείο α) του κανονισμού (ΕΚ) αριθ. 104/2000, για τα προϊόντα που παρατίθενται στο παράρτημα I σημεία Α και Β του εν λόγω κανονισμού η τιμή αναφοράς είναι ίση προς την τιμή απόσυρσης που καθορίζεται σύμφωνα με το άρθρο 20 παράγραφος 1 του ιδίου κανονισμού.

               (3)

               Οι ενωσιακές τιμές για την απόσυρση των εν λόγω προϊόντων καθορίσθηκαν για την αλιευτική περίοδο 2012 με τον κανονισμό (ΕΕ) αριθ. 198/2012 της Επιτροπής (2).

               (4)

               Σύμφωνα με το άρθρο 29 παράγραφος 3 στοιχείο δ) του κανονισμού (ΕΚ) αριθ. 104/2000, για τα προϊόντα εκτός εκείνων που παρατίθενται στα παραρτήματα I και ΙΙ του εν λόγω κανονισμού, η τιμή αναφοράς ορίζεται, ιδίως, βάσει του σταθμισμένου μέσου όρου των τελωνειακών τιμών που διαπιστώθηκαν στις αγορές εισαγωγής ή στους λιμένες εισαγωγής κατά τη διάρκεια των τριών ετών που προηγούνται αμέσως της ημερομηνίας καθορισμού της τιμής αναφοράς.

               (5)

               Δεν είναι αναγκαίος ο καθορισμός τιμών αναφοράς για τα προϊόντα εκείνα που εμπίπτουν στα κριτήρια που θεσπίζονται στο άρθρο 29 παράγραφος 1 του κανονισμού (ΕΚ) αριθ. 104/2000, τα οποία εισάγονται από τρίτες χώρες σε ασήμαντες ποσότητες.

               (6)

               Ο παρών κανονισμός θα πρέπει να τεθεί σε ισχύ την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης, ώστε να διασφαλισθεί η ταχεία εφαρμογή των τιμών αναφοράς κατά το έτος 2012.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την αλιευτική περίοδο 2012, οι τιμές αναφοράς των αλιευτικών προϊόντων, όπως προβλέπεται στο άρθρο 29 του κανονισμού (ΕΚ) αριθ. 104/2000, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 17 της 21.1.2000, σ. 22.

      (2)  Βλέπε σελίδα 19 της παρούσας Επίσημης Εφημερίδας.

      ΠΑΡΑΡΤΗΜΑ
      1.   Τιμές αναφοράς για τα αλιευτικά προϊόντα που αναφέρονται στο άρθρο 29 παράγραφος 3 στοιχείο α) του κανονισμού (ΕΚ) αριθ. 104/2000

                  Είδος

                  Μέγεθος (1)

                  Τιμή αναφοράς
                  (σε ευρώ/τόνο)

                  Εκσπλαχνισμένο, με κεφαλή (1)

                  Ολόκληρο ψάρι (1)

                  Συμπληρωματικός κωδικός TARIC

                  Extra, A (1)

                  Συμπληρωματικός κωδικός TARIC

                  Extra, A (1)

                     Ρέγγες του είδους

                     Clupea harengus

                  ex 0302 41 00

                  1

                  —

                  F011

                  133

                  2

                  —

                  F012

                  203

                  3

                  —

                  F013

                  192

                  4α

                  —

                  F016

                  121

                  4β

                  —

                  F017

                  121

                  4γ

                  —

                  F018

                  254

                  5

                  —

                  F015

                  226

                  6

                  —

                  F019

                  113

                  7α

                  —

                  F025

                  113

                  7β

                  —

                  F026

                  102

                  8

                  —

                  F027

                  85

                  Κοκκινόψαρα
                  (Sebastes spp.)
                  ex 0302 89 31
                  και ex 0302 89 39

                  1

                  —

                  F067

                  996

                  2

                  —

                  F068

                  996

                  3

                  —

                  F069

                  836

                  Βακαλάοι του είδους

                     Gadus morhua

                  ex 0302 51 10

                  1

                  F073

                  1 161

                  F083

                  839

                  2

                  F074

                  1 161

                  F084

                  839

                  3

                  F075

                  1 097

                  F085

                  645

                  4

                  F076

                  871

                  F086

                  484

                  5

                  F077

                  613

                  F087

                  355

                  Βρασμένος σε νερό

                  Νωπός ή διατηρημένος με απλή ψύξη

                  Συμπληρωματικός κωδικός TARIC

                  Extra, A (1)

                  Συμπληρωματικός κωδικός TARIC

                  Extra, A (1)

                  Γαρίδα της Αρκτικής
                  (Pandalus borealis)
                  ex 0306 26 90

                  1

                  F317

                  5 288

                  F321

                  1 114

                  2

                  F318

                  1 854

                  —

                  —

      2.   Τιμές αναφοράς για τα αλιευτικά προϊόντα που αναφέρονται στο άρθρο 29 παράγραφος 3 στοιχείο δ) του κανονισμού (ΕΚ) αριθ. 104/2000

                  Προϊόν

                  Συμπληρωματικός κωδικός TARIC

                  Παρουσίαση

                  Τιμή αναφοράς
                  (σε ευρώ/τόνο)

            1.   Κοκκινόψαρα

                  Ολόκληρα:

                  ex 0303 89 31
                  ex 0303 89 39

                  F411

                              —

                              μετά ή άνευ κεφαλής

                  998

                  ex 0304 89 21
                  ex 0304 89 29

                  Φιλέτα:

                  F412

                              —

                              με κόκαλα («standard»)

                  2 011

                  F413

                              —

                              χωρίς κόκαλα

                  2 136

                  F414

                              —

                              όγκοι σε άμεση συσκευασία, βάρους μέχρι 4 kg

                  2 239

            2.   Βακαλάοι

                  ex 0303 63 10, ex 0303 63 30, ex 0303 63 90, ex 0303 69 10

                  F416

                  Ολόκληροι, με ή χωρίς κεφάλι

                  1 095

                  ex 0304 71 90
                  ex 0304 79 10

                  Φιλέτα:

                  F417

                              —

                              φιλέτα «διαστρωμένα» ή σε βιομηχανικά παρασκευασμένες πλάκες με κόκαλα («standard»)

                  2 451

                  F418

                              —

                              φιλέτα «διαστρωμένα» ή σε βιομηχανικά παρασκευασμένες πλάκες χωρίς κόκαλα

                  2 716

                  F419

                              —

                              ατομικά φιλέτα ή «πλήρως διαστρωμένα» με δέρμα

                  2 574

                  F420

                              —

                              ατομικά φιλέτα ή «πλήρως διαστρωμένα» χωρίς δέρμα

                  2 972

                  F421

                              —

                              όγκοι σε άμεση συσκευασία, βάρους μέχρι 4 kg

                  2 990

                  ex 0304 95 25

                  F422

                  Τεμάχια και άλλη σάρκα, εκτός από συσσωματωμένους όγκους (υλικό γέμισης)

                  1 448

            3.   Γάδοι μαύροι (Pollachius virens)

                  ex 0304 73 00

                  Φιλέτα:

                  F424

                              —

                              φιλέτα «διαστρωμένα» ή σε βιομηχανικά παρασκευασμένες πλάκες με κόκαλα («standard»)

                  1 611

                  F425

                              —

                              φιλέτα «διαστρωμένα» ή σε βιομηχανικά παρασκευασμένες πλάκες χωρίς κόκαλα

                  1 688

                  F426

                              —

                              ατομικά φιλέτα ή «πλήρως διαστρωμένα» με δέρμα

                  1 476

                  F427

                              —

                              ατομικά φιλέτα ή «πλήρως διαστρωμένα» χωρίς δέρμα

                  1 713

                  F428

                              —

                              όγκοι σε άμεση συσκευασία, βάρους μέχρι 4 kg

                  1 895

                  ex 0304 95 40

                  F429

                  Τεμάχια και άλλη σάρκα, εκτός από συσσωματωμένους όγκους (υλικό γέμισης)

                  976

            4.   Μπακαλιάρος (Melanogrammus aeglefinus)

                  ex 0304 72 00

                  Φιλέτα:

                  F431

                              —

                              φιλέτα «διαστρωμένα» ή σε βιομηχανικά παρασκευασμένες πλάκες με κόκαλα («standard»)

                  2 241

                  F432

                              —

                              φιλέτα «διαστρωμένα» ή σε βιομηχανικά παρασκευασμένες πλάκες χωρίς κόκαλα

                  2 606

                  F433

                              —

                              ατομικά φιλέτα ή «πλήρως διαστρωμένα» με δέρμα

                  2 537

                  F434

                              —

                              ατομικά φιλέτα ή «πλήρως διαστρωμένα» χωρίς δέρμα

                  2 682

                  F435

                              —

                              όγκοι σε άμεση συσκευασία, βάρους μέχρι 4 kg

                  2 988

            5.   Μπακαλιάρος της Αλάσκας

                  Φιλέτα:

                  ex 0304 75 00

                  F441

                              —

                              φιλέτα «διαστρωμένα» ή σε βιομηχανικά παρασκευασμένες πλάκες με κόκαλα («standard»)

                  1 170

                  F442

                              —

                              φιλέτα «διαστρωμένα» ή σε βιομηχανικά παρασκευασμένες πλάκες χωρίς κόκαλα

                  1 298

            6.   Ρέγγα

                  Πλευρά ρέγγας

                  ex 0304 59 50
                  ex 0304 99 23

                  F450

                              —

                              βάρους άνω των 80 g ανά τεμάχιο

                  510

                  F450

                              —

                              βάρους άνω των 80 g ανά τεμάχιο

                  464

         (1)  Οι κατηγορίες νωπότητας, μεγέθους και παρουσίασης καθορίζονται βάσει του άρθρου 2 του κανονισμού (ΕΚ) αριθ. 104/2000.


title: Εκτελεστικός κανονισμός (ΕΕ) 2017/1330 της Επιτροπής, της 17ης Ιουλίου 2017, σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

text:
               18.7.2017

               EL

               Επίσημη Εφημερίδα της Ευρωπαϊκής Ένωσης

               L 185/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1330 ΤΗΣ ΕΠΙΤΡΟΠΉΣ
   της 17ης Ιουλίου 2017
   σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 329/2007 του Συμβουλίου, της 27ης Μαρτίου 2007, για την επιβολή περιοριστικών μέτρων κατά της Λαϊκής Δημοκρατίας της Κορέας (1), και ιδίως το άρθρο 13 παράγραφος 1 στοιχεία δ) και ε),
   Εκτιμώντας τα ακόλουθα:

               (1)

               Το παράρτημα IV του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων που έχουν κατονομαστεί από την Επιτροπή Κυρώσεων ή το Συμβούλιο Ασφαλείας των Ηνωμένων Εθνών (ΣΑΗΕ) και καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.

               (2)

               Το παράρτημα V του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων που, επειδή δεν απαριθμούνταν στο παράρτημα IV, συμπεριλήφθηκαν στον κατάλογο από το Συμβούλιο και καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.

               (3)

               Στις 5 Ιουνίου 2017, η Επιτροπή Κυρώσεων τροποποίησε τις καταχωρίσεις για δύο οντότητες που υπόκεινται σε περιοριστικά μέτρα.

               (4)

               Στις 2 Ιουνίου 2017 το Συμβούλιο Ασφαλείας των Ηνωμένων Εθνών εξέδωσε την απόφαση 2356 (2017), με την οποία προσέθεσε 14 φυσικά πρόσωπα και τέσσερις οντότητες στον κατάλογο των προσώπων και οντοτήτων που υπόκεινται σε περιοριστικά μέτρα. Τα εν λόγω πρόσωπα και οντότητες προστέθηκαν στο παράρτημα IV του κανονισμού (ΕΚ) αριθ. 329/2007 με τον εκτελεστικό κανονισμό (ΕΕ) 2017/970 της Επιτροπής (2). Ορισμένα από αυτά τα πρόσωπα και τις οντότητες θα πρέπει, επομένως, να διαγραφούν από το παράρτημα V του κανονισμού (ΕΚ) αριθ. 329/2007, εφόσον έχουν τώρα κατονομαστεί στο πλαίσιο του παραρτήματος IV.

               (5)

               Τα παραρτήματα IV και V θα πρέπει, συνεπώς, να τροποποιηθούν αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα IV και V του κανονισμού (ΕΚ) αριθ. 329/2007 τροποποιούνται σύμφωνα με τα παραρτήματα Ι και II του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Ιουλίου 2017.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 88 της 29.3.2007, σ. 1.

      (2)  Εκτελεστικός κανονισμός (ΕΕ) 2017/970 της Επιτροπής, της 8ης Ιουνίου 2017, σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας (ΕΕ L 146 της 9.6.2017, σ. 129).

      ΠΑΡΑΡΤΗΜΑ Ι
      Στο παράρτημα IV του κανονισμού (ΕΚ) αριθ. 329/2007, ο τίτλος «B. Νομικά πρόσωπα, οντότητες και φορείς» τροποποιείται ως εξής:

                  1)

                                 «8)

                                 Namchongang Trading Corporation [άλλως α) NCG, β) Namchongang Trading, γ) Nam Chon Gang Corporation, δ) Nomchongang Trading Co., ε) Nam Chong Gan Trading Corporation, στ) Namhung Trading Corporation]. Άλλες πληροφορίες: α) Επιχείρηση της Βόρειας Κορέας, με έδρα το Pyongyang, β) η Namchongang είναι μία επιχείρηση εισαγωγών-εξαγωγών της Βόρειας Κορέας που υπάγεται στο General Bureau of Atomic Energy (Γενικό Οργανισμό Ατομικής Ενέργειας). Η Namchongang ενέχεται στην αγορά αντλιών κενού ιαπωνικής καταγωγής που εντοπίστηκαν σε πυρηνική εγκατάσταση της Λαϊκής Δημοκρατίας της Κορέας, καθώς και σε προμήθειες πυρηνικών υλικών συνδεόμενων με γερμανό υπήκοο. Επιπλέον, από τα τέλη της δεκαετίας του 1990, ενέχεται στην αγορά σωλήνων αλουμινίου και άλλου εξοπλισμού κατάλληλου για πρόγραμμα εμπλουτισμού ουρανίου. Ο αντιπρόσωπός της είναι πρώην διπλωμάτης που εκπροσώπησε τη Λαϊκή Δημοκρατία της Κορέας κατά την επιθεώρηση της πυρηνικής εγκατάστασης της Yongbyon που διεξήγαγε το 2007 ο Διεθνής Οργανισμός Ατομικής Ενέργειας (ΔΟΑΕ). Οι δραστηριότητες διάδοσης πυρηνικών όπλων της Namchongang δημιουργούν σοβαρές ανησυχίες, αν ληφθούν υπόψη οι δραστηριότητες διάδοσης της Λαϊκής Δημοκρατίας της Κορέας στο παρελθόν. Ημερομηνία κατονομασίας: 16.7.2009.»

                  αντικαθίσταται από τα εξής:

                              «8)

                              Namchongang Trading Corporation (άλλως NCG· NAMCHONGANG TRADING· NAM CHON GANG CORPORATION· NOMCHONGANG TRADING CO.· NAM CHONG GAN TRADING CORPORATION· Namhung Trading Corporation· Korea Daeryonggang Trading Corporation· Korea Tearyonggang Trading Corporation)· α) με έδρα το Pyongyang, Βόρεια Κορέα· Sengujadong 11-2/(or Kwangbok-dong), Mangyongdae District, Pyongyang, Βόρεια Κορέα· β) η Namchongang είναι μια εμπορική εταιρεία της Βόρειας Κορέας, υπαγόμενη στο Γενικό Γραφείο Ατομικής Ενέργειας (GBAE). Η Namchongang ενέχεται στην αγορά αντλιών κενού ιαπωνικής καταγωγής που εντοπίστηκαν σε πυρηνική εγκατάσταση της Βόρειας Κορέας, καθώς και σε προμήθειες πυρηνικών υλικών συνδεόμενων με Γερμανό υπήκοο. Επιπλέον, από τα τέλη της δεκαετίας του 1990, ενέχεται στην αγορά σωλήνων αλουμινίου και άλλου εξοπλισμού κατάλληλου για πρόγραμμα εμπλουτισμού ουρανίου. Ο εκπρόσωπός της είναι ένας πρώην διπλωμάτης, που υπηρέτησε ως εκπρόσωπος της Βόρειας Κορέας κατά την επιθεώρηση των πυρηνικών εγκαταστάσεων του Yongbyon από τον Διεθνή Οργανισμό Ατομικής Ενέργειας (ΔΟΑΕ) το 2007. Οι δραστηριότητες διάδοσης πυρηνικών όπλων της Namchongang δημιουργούν σοβαρές ανησυχίες, αν ληφθούν υπόψη οι δραστηριότητες διάδοσης της Βόρειας Κορέας στο παρελθόν. Αριθ. τηλεφώνου: +850-2-18111, 18222 (εσωτ. 8573). Αριθ. φαξ: +850-2-381-4687. Ημερομηνία κατονομασίας: 16.7.2009.».

                  2)

                                 «10)

                                 Green Pine Associated Corporation (γνωστή και ως α) CHO'NGSONG UNITED TRADING COMPANY· β) CHONGSONG YONHAP· γ) CH'O'NGSONG YO'NHAP· δ) CHOSUN CHAWO'N KAEBAL T'UJA HOESA· ε) JINDALLAE· στ) KU'MHAERYONG COMPANY LTD· ζ) NATURAL RESOURCES DEVELOPMENT AND INVESTMENT CORPORATION· η) SAEINGP'IL COMPANY). Διεύθυνση: α) c/o Reconnaissance General Bureau Headquarters, Hyongjesan-Guyok, Pyongyang, Βόρειος Κορέα, β) Nungrado, Pyongyang, ΛΔΚ. Άλλες πληροφορίες: Η Green Pine Associated Corporation (“Green Pine”) έχει αναλάβει πολλές από τις δραστηριότητες της Korea Mining Development Trading Corporation (KOMID). Η KOMID κατονομάστηκε από την επιτροπή τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζεται με βαλλιστικούς πυραύλους και συμβατικά όπλα. Η Green Pine είναι επίσης υπεύθυνη για τις μισές περίπου εξαγωγές όπλων και συναφούς υλικού από τη ΛΔΚ. Η Green Pine έχει επιλεγεί για επιβολή κυρώσεων λόγω εξαγωγής όπλων ή συναφούς υλικού από τη Βόρεια Κορέα. Η Green Pine ειδικεύεται στην παραγωγή στρατιωτικών θαλάσσιων σκαφών και οπλισμών, όπως υποβρύχια, πολεμικά σκάφη και πυραυλικά συστήματα, και έχει εξαγάγει τορπίλες και τεχνική βοήθεια σε ιρανικές εταιρείες που συνδέονται με την άμυνα. Ημερομηνία κατονομασίας: 2.5.2012.»

                  αντικαθίσταται από τα εξής:

                              «10)

                              Green Pine Associated Corporation (άλλως Cho'ngsong United Trading Company· Chongsong Yonhap· Ch'o'ngsong Yo'nhap· Chosun Chawo'n Kaebal T'uja Hoesa· Jindallae· Ku'm- haeryong Company LTD· Natural Resources Development and Investment Corporation· Saeingp'il Company· National Resources Development and Investment Corporation· Saeng Pil Trading Corporation). Διεύθυνση: α) c/o Reconnaissance General Bureau Headquarters, HyongjesanGuyok, Pyongyang, Βόρεια Κορέα· β) Nungrado, Pyongyang, ΛΔΚ· γ) Rakrang No. 1 Rakrang District Pyongyang Korea, Chilgol-1 dong, Mangyongdae District, Pyongyang, Βόρεια Κορέα. Άλλες πληροφορίες: Η Green Pine Associated Corporation (“Green Pine”) έχει αναλάβει πολλές από τις δραστηριότητες της Korea Mining Development Trading Corporation (KOMID). Η KOMID κατονομάστηκε από την Επιτροπή Κυρώσεων, τον Απρίλιο του 2009, και είναι η κυριότερη επιχείρηση της Βόρειας Κορέας που δραστηριοποιείται στο εμπόριο όπλων και βασικός εξαγωγέας αγαθών και εξοπλισμού που σχετίζεται με βαλλιστικούς πυραύλους και συμβατικά όπλα. Η Green Pine είναι επίσης υπεύθυνη για τις μισές περίπου εξαγωγές όπλων και συναφούς υλικού από τη ΛΔΚ. Η Green Pine έχει υπαχθεί στο καθεστώς επιβολής κυρώσεων λόγω εξαγωγής όπλων ή συναφούς υλικού από τη Βόρεια Κορέα. Η Green Pine ειδικεύεται στην κατασκευή στρατιωτικών θαλάσσιων σκαφών και οπλισμών, όπως υποβρύχια, πολεμικά πλοία και πυραυλικά συστήματα, και έχει εξαγάγει τορπίλες και έχει παράσχει τεχνική βοήθεια σε ιρανικές αμυντικές επιχειρήσεις. Αριθμός τηλεφώνου: +850-2-18111(εσωτ. 8327). Αριθ. φαξ: +850-2-3814685 και +850-2-3813372. Διευθύνσεις ηλ. ταχυδρομείου: pac@silibank.com και kndic@co.chesin.com. Ημερομηνία κατονομασίας: 2.5.2012.».

                  3)

                                 «46)

                                 Στρατηγική πυραυλική δύναμη του λαϊκού στρατού της Κορέας (άλλως στρατηγική πυραυλική δύναμη· Διοίκηση της στρατηγικής πυραυλικής δύναμης του λαϊκού στρατού της Κορέας). Τοποθεσία: Pyongyang, Βόρεια Κορέα. Άλλες πληροφορίες: Η στρατηγική πυραυλική δύναμη του λαϊκού στρατού της Κορέας είναι υπεύθυνη για όλα τα προγράμματα βαλλιστικών πυραύλων και για τις εκτοξεύσεις πυραύλων SCUD και NODONG της Βόρειας Κορέας.»

                  αντικαθίσταται από τα εξής:

                              «46)

                              Στρατηγική πυραυλική δύναμη του λαϊκού στρατού της Κορέας (άλλως στρατηγική πυραυλική δύναμη· Διοίκηση της στρατηγικής πυραυλικής δύναμης του λαϊκού στρατού της Κορέας· Στρατηγική δύναμη· Στρατηγικές δυνάμεις). Τοποθεσία: Pyongyang, Βόρεια Κορέα. Άλλες πληροφορίες: Η στρατηγική πυραυλική δύναμη του λαϊκού στρατού της Κορέας είναι υπεύθυνη για όλα τα προγράμματα βαλλιστικών πυραύλων και για τις εκτοξεύσεις πυραύλων SCUD και NODONG της Βόρειας Κορέας. Ημερομηνία κατονομασίας: 2.6.2017.».

      ΠΑΡΑΡΤΗΜΑ ΙΙ
      Το παράρτημα V του κανονισμού (ΕΚ) αριθ. 329/2007 τροποποιείται ως εξής:

                  1)

                  Υπό τον τίτλο «A. Φυσικά πρόσωπα που αναφέρονται στο άρθρο 6 παράγραφος 2 στοιχείο α)» διαγράφονται οι ακόλουθες καταχωρίσεις:

                                             «11.

                                             PAK To-Chun»· και

                                             «9.

                                             PAEK Se-bong».

                  2)

                  Υπό τον τίτλο «Β. Νομικά πρόσωπα, οντότητες και φορείς που αναφέρονται στο άρθρο 6 παράγραφος 2 στοιχείο α)» διαγράφεται η ακόλουθη καταχώριση:

                                             «17.

                                             Στρατηγικές Πυραυλικές Δυνάμεις».


title: Εκτελεστικός κανονισμός (ΕΕ) 2017/121 της Επιτροπής, της 24ης Ιανουαρίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.1.2017

               EL

               Επίσημη Εφημερίδα της Ευρωπαϊκής Ένωσης

               L 19/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/121 ΤΗΣ ΕΠΙΤΡΟΠΉΣ
   της 24ης Ιανουαρίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιανουαρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  140,1

                  TR

                  171,1

                  ZZ

                  155,6

                  0707 00 05

                  EG

                  250,3

                  MA

                  79,2

                  TR

                  203,8

                  ZZ

                  177,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  301,4

                  TR

                  251,1

                  ZZ

                  276,3

                  0805 10 22 , 0805 10 24 , 0805 10 28

                  EG

                  54,3

                  MA

                  56,2

                  TN

                  60,5

                  TR

                  74,4

                  ZZ

                  61,4

                  0805 21 10 , 0805 21 90 , 0805 29 00

                  EG

                  97,9

                  IL

                  115,3

                  JM

                  109,0

                  MA

                  94,5

                  TR

                  83,6

                  ZZ

                  100,1

                  0805 22 00

                  IL

                  139,7

                  MA

                  73,0

                  ZZ

                  106,4

                  0805 50 10

                  AR

                  92,5

                  EG

                  93,1

                  TR

                  96,4

                  ZZ

                  94,0

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  81,7

                  TR

                  154,0

                  ZZ

                  117,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 728/2011 της Επιτροπής, της 25ης Ιουλίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11

text:
               26.7.2011

               EL

               Επίσημη Εφημερίδα της Ευρωπαϊκής Ένωσης

               L 194/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 728/2011 ΤΗΣ ΕΠΙΤΡΟΠΉΣ
   της 25ης Ιουλίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 722/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 26 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 259 της 1.10.2010, σ. 3.

      (4)  ΕΕ L 193 της 23.7.2011, σ. 24.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 26 Ιουλίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  51,31

                  0,00

                  1701 11 90 (1)

                  51,31

                  0,00

                  1701 12 10 (1)

                  51,31

                  0,00

                  1701 12 90 (1)

                  51,31

                  0,00

                  1701 91 00 (2)

                  56,48

                  0,53

                  1701 99 10 (2)

                  56,48

                  0,00

                  1701 99 90 (2)

                  56,48

                  0,00

                  1702 90 95 (3)

                  0,56

                  0,19

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) 2015/1396 της Επιτροπής, της 14ης Αυγούστου 2015, για τη διόρθωση του εκτελεστικού κανονισμού (ΕΕ) αριθ. 540/2011 όσον αφορά τη δραστική ουσία Bacillus subtilis (Cohn 1872) στέλεχος QST 713, πανομοιότυπο με το στέλεχος AQ 713 (Κείμενο που παρουσιάζει ενδιαφέρον για τον ΕΟΧ)

text:
               15.8.2015

               EL

               Επίσημη Εφημερίδα της Ευρωπαϊκής Ένωσης

               L 216/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1396 ΤΗΣ ΕΠΙΤΡΟΠΉΣ
   της 14ης Αυγούστου 2015
   για τη διόρθωση του εκτελεστικού κανονισμού (ΕΕ) αριθ. 540/2011 όσον αφορά τη δραστική ουσία Bacillus subtilis (Cohn 1872) στέλεχος QST 713, πανομοιότυπο με το στέλεχος AQ 713
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 78 παράγραφος 3,
   Ύστερα από διαβούλευση με τη μόνιμη επιτροπή για τα φυτά, τα ζώα, τα τρόφιμα και τις ζωοτροφές,
   Εκτιμώντας τα ακόλουθα:

               (1)

               Η οδηγία 2007/6/ΕΚ της Επιτροπής (2) περιελάμβανε την ουσία Bacillus subtilis (Cohn 1872) στέλεχος QST 713, πανομοιότυπο με το στέλεχος AQ 713 (στο εξής Bacillus subtilis), ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3) προς χρήση ως μυκητοκτόνο.

               (2)

               Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και παρατίθενται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).

               (3)

               Στις 22 Ιανουαρίου 2015 η Επιτροπή ενημερώθηκε από τις Κάτω Χώρες ότι ο φορέας εκμετάλλευσης, κατόπιν αίτησης του οποίου συμπεριλήφθηκε η ουσία Bacillus subtilis στο παράρτημα I της οδηγίας 91/414/ΕΟΚ, ζήτησε οι όροι χρήσης της εν λόγω ουσίας να καλύπτουν επίσης τη χρήση ως βακτηριοκτόνου κατά του Erwinia amylovora (βακτηριακό κάψιμο), η οποία είχε κατά λάθος παραλειφθεί από τον κατάλογο στο παράρτημα I της οδηγίας 91/414/ΕΟΚ.

               (4)

               Οι Κάτω Χώρες διαπίστωσαν ότι το εν λόγω αίτημα είναι δικαιολογημένο.

               (5)

               Επιπλέον, η χρήση ως βακτηριοκτόνου έχει ήδη αξιολογηθεί κατά τη διάρκεια της διαδικασίας έγκρισης της δραστικής ουσίας Bacillus subtilis και καλύπτεται και από την έκθεση ανασκόπησης.

               (6)

               Κατά συνέπεια, ο εκτελεστικός κανονισμός (ΕΕ) αριθ. 540/2011 πρέπει να διορθωθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στη σειρά 138 του μέρους Α του παραρτήματος του εκτελεστικού κανονισμού (ΕΕ) αριθ. 540/2011, το μέρος Α της στήλης «Ειδικές διατάξεις» αντικαθίσταται από το ακόλουθο κείμενο:

      «ΜΕΡΟΣ A
      Επιτρέπεται να χρησιμοποιείται μόνον ως μυκητοκτόνο και βακτηριοκτόνο.».

   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Οδηγία 2007/6/ΕΚ της Επιτροπής, της 14ης Φεβρουαρίου 2007, για τροποποίηση της οδηγίας 91/414/ΕΟΚ του Συμβουλίου ώστε να καταχωριστούν οι ουσίες metrafenone, Bacillus subtilis, spinosad και thiamethoxam ως δραστικές ουσίες (ΕΕ L 43 της 15.2.2007, σ. 13).

      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).


title: Εκτελεστικός κανονισμός (ΕΕ) 2015/1386 της Επιτροπής, της 12ης Αυγούστου 2015, για τη θέσπιση λεπτομερών κανόνων σχετικά με την εφαρμογή του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου όσον αφορά τα υποδείγματα για τη δήλωση διαχείρισης, τη στρατηγική λογιστικού ελέγχου, τη γνώμη λογιστικού ελέγχου και την ετήσια έκθεση ελέγχου

text:
               13.8.2015

               EL

               Επίσημη Εφημερίδα της Ευρωπαϊκής Ένωσης

               L 214/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1386 ΤΗΣ ΕΠΙΤΡΟΠΉΣ
   της 12ης Αυγούστου 2015
   για τη θέσπιση λεπτομερών κανόνων σχετικά με την εφαρμογή του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου όσον αφορά τα υποδείγματα για τη δήλωση διαχείρισης, τη στρατηγική λογιστικού ελέγχου, τη γνώμη λογιστικού ελέγχου και την ετήσια έκθεση ελέγχου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (1), και ιδίως το άρθρο 32 παράγραφος 10 και το άρθρο 34 παράγραφος 6,
   Μετά από διαβούλευση με την Επιτροπή για το Ταμείο Ευρωπαϊκής Βοήθειας προς τους Απόρους,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) 2015/341 της Επιτροπής (2) προβλέπει διατάξεις που είναι απαραίτητες για την υποβολή ορισμένων πληροφοριών στην Επιτροπή. Για να εξασφαλιστεί η εκτέλεση των προγραμμάτων που χρηματοδοτούνται από το Ταμείο Ευρωπαϊκής Βοήθειας προς τους Απόρους («FEAD»), είναι ανάγκη να θεσπιστούν περαιτέρω διατάξεις για την εφαρμογή του κανονισμού (ΕΕ) αριθ. 223/2014. Οι διατάξεις αυτές θα πρέπει να ενσωματωθούν σε μία εκτελεστική πράξη, για να υπάρχει ολοκληρωμένη εικόνα και να διευκολύνεται η πρόσβαση σε αυτές.

               (2)

               Για την εναρμόνιση των προτύπων εκπόνησης και υποβολής της δήλωσης διαχείρισης για την οποία είναι υπεύθυνη η διαχειριστική αρχή, σύμφωνα με το άρθρο 32 παράγραφος 4 στοιχείο ε) του κανονισμού (ΕΕ) αριθ. 223/2014, πρέπει να θεσπιστούν ενιαίες προϋποθέσεις για το περιεχόμενο της εν λόγω δήλωσης υπό μορφή τυποποιημένου υποδείγματος.

               (3)

               Για την εναρμόνιση των προτύπων εκπόνησης και υποβολής της στρατηγικής λογιστικού ελέγχου, της γνώμης λογιστικού ελέγχου και της ετήσιας έκθεσης ελέγχου, για τις οποίες είναι υπεύθυνη η αρχή λογιστικού ελέγχου, σύμφωνα με το άρθρο 34 παράγραφος 4 και το άρθρο 34 παράγραφος 5 πρώτο εδάφιο του κανονισμού (ΕΕ) αριθ. 223/2014, θα πρέπει να καταρτιστεί υπόδειγμα στο οποίο να καθορίζονται οι ενιαίες προϋποθέσεις για τη δομή και να προσδιορίζονται το είδος και η ποιότητα των πληροφοριών που πρέπει να χρησιμοποιούνται κατά την εκπόνησή τους.

               (4)

               Για να καταστεί δυνατή η ταχεία εφαρμογή των μέτρων που προβλέπονται στον παρόντα κανονισμό, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Υπόδειγμα για τη δήλωση διαχείρισης
   Η δήλωση διαχείρισης που αναφέρεται στο άρθρο 32 παράγραφος 4 στοιχείο ε) του κανονισμού (ΕΕ) αριθ. 223/2014 υποβάλλεται για κάθε επιχειρησιακό πρόγραμμα σύμφωνα με το υπόδειγμα που παρατίθεται στο παράρτημα I του παρόντος κανονισμού.
   Άρθρο 2
   Υποδείγματα για τη στρατηγική λογιστικού ελέγχου, τη γνώμη λογιστικού ελέγχου και την ετήσια έκθεση ελέγχου
   1.   Η στρατηγική λογιστικού ελέγχου που αναφέρεται στο άρθρο 34 παράγραφος 4 του κανονισμού (ΕΕ) αριθ. 223/2014 καταρτίζεται σύμφωνα με το υπόδειγμα που παρατίθεται στο παράρτημα II του παρόντος κανονισμού.
   2.   Η γνώμη λογιστικού ελέγχου που αναφέρεται στο άρθρο 34 παράγραφος 5 πρώτο εδάφιο στοιχείο α) του κανονισμού (ΕΕ) αριθ. 223/2014 καταρτίζεται σύμφωνα με το υπόδειγμα που παρατίθεται στο παράρτημα III του παρόντος κανονισμού.
   3.   Η ετήσια έκθεση ελέγχου που αναφέρεται στο άρθρο 34 παράγραφος 5 στοιχείο β) πρώτο εδάφιο του κανονισμού (ΕΕ) αριθ. 223/2014 καταρτίζεται σύμφωνα με το υπόδειγμα που παρατίθεται στο παράρτημα IV του παρόντος κανονισμού.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
      Βρυξέλλες, 12 Αυγούστου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 72 της 12.3.2014, σ. 1.

      (2)  Εκτελεστικός κανονισμός (ΕΕ) 2015/341 της Επιτροπής, της 20ής Φεβρουαρίου 2015, για τη θέσπιση λεπτομερών κανόνων σχετικά με την εφαρμογή του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου όσον αφορά τα υποδείγματα για την υποβολή ορισμένων πληροφοριών στην Επιτροπή (ΕΕ L 60 της 4.3.2015, σ. 1).

      ΠΑΡΑΡΤΗΜΑ I

         Υπόδειγμα για τη δήλωση διαχείρισης

      Ο/οι υπογράφων/-οντες (επώνυμο/-α, όνομα/-τα, τίτλος/-οι ή θέση/-εις), προϊστάμενος της διαχειριστικής αρχής για το επιχειρησιακό πρόγραμμα (ονομασία του επιχειρησιακού προγράμματος, CCI),
      βάσει της υλοποίησης του (ονομασία του επιχειρησιακού προγράμματος) κατά τη διάρκεια της λογιστικής χρήσης που λήγει στις 30 Ιουνίου (έτος),
      βάσει της προσωπικής μου/μας κρίσης και όλων των στοιχείων που είχα/-με στη διάθεσή μου/μας κατά την ημερομηνία υποβολής των λογαριασμών στην Επιτροπή, συμπεριλαμβανομένων των αποτελεσμάτων των διοικητικών και επιτόπιων επαληθεύσεων που διενεργήθηκαν σύμφωνα με το άρθρο 32 παράγραφος 5 του κανονισμού (ΕΕ) αριθ. 223/2014, καθώς και των λογιστικών και άλλων ελέγχων όσον αφορά τις δαπάνες που περιλαμβάνονται στις αιτήσεις πληρωμής που υποβλήθηκαν στην Επιτροπή για τη λογιστική χρήση που λήγει στις 30 Ιουνίου … (έτος),
      και λαμβάνοντας υπόψη τις υποχρεώσεις μου/μας δυνάμει του κανονισμού (ΕΕ) αριθ. 223/2014, και ιδίως του άρθρου 32,
      δηλώνω/-ουμε με το παρόν ότι:

                  —

                  τα στοιχεία που περιέχονται στους λογαριασμούς παρουσιάζονται με ορθό τρόπο και είναι πλήρη και ακριβή, σύμφωνα με το άρθρο 49 παράγραφος 1 του κανονισμού (ΕΕ) αριθ. 223/2014,

                  —

                  οι δαπάνες που συμπεριλαμβάνονται στους λογαριασμούς χρησιμοποιήθηκαν για τον επιδιωκόμενο σκοπό τους, όπως ορίζεται στον κανονισμό (ΕΕ) αριθ. 223/2014 και τηρουμένης της αρχής της χρηστής δημοσιονομικής διαχείρισης,

                  —

                  το σύστημα διαχείρισης και ελέγχου που έχει τεθεί σε εφαρμογή για το επιχειρησιακό πρόγραμμα παρέχει τις απαραίτητες διασφαλίσεις ως προς τη νομιμότητα και την κανονικότητα των υποκείμενων πράξεων, κατ' εφαρμογή της κείμενης νομοθεσίας.

            Βεβαιώνω/-ουμε ότι οι παρατυπίες που διαπιστώνονται στις τελικές εκθέσεις των λογιστικών και άλλων ελέγχων όσον αφορά τη λογιστική χρήση και υποβάλλονται με την ετήσια σύνοψη που επισυνάπτεται στην παρούσα δήλωση, κατ' εφαρμογή του άρθρου 32 παράγραφος 4 στοιχείο ε) του κανονισμού (ΕΕ) αριθ. 223/2014, έτυχαν της δέουσας αντιμετώπισης στους λογαριασμούς. Όπου κρίθηκε αναγκαίο, οι ανεπάρκειες του συστήματος διαχείρισης και ελέγχου που επισημαίνονται στις εν λόγω εκθέσεις αντιμετωπίστηκαν ή βρίσκονται επί του παρόντος στο στάδιο της παρακολούθησης ως προς την εφαρμογή των ακόλουθων απαιτούμενων διορθωτικών μέτρων: … (εφόσον ενδείκνυται, να αναφερθούν τα διορθωτικά μέτρα που συνεχίζουν να εφαρμόζονται κατά την ημερομηνία υπογραφής της δήλωσης).
      Βεβαιώνω/-ουμε επίσης ότι οι δαπάνες που υπόκεινται σε συνεχιζόμενη αξιολόγηση της νομιμότητας και κανονικότητας έχουν εξαιρεθεί από τους λογαριασμούς εν αναμονή της ολοκλήρωσης της αξιολόγησης, ούτως ώστε να μπορούν να περιληφθούν ενδεχομένως σε αίτηση για ενδιάμεση πληρωμή σε μεταγενέστερες λογιστικές χρήσεις, όπως προβλέπεται στο άρθρο 49 παράγραφος 2 του κανονισμού (ΕΕ) αριθ. 223/2014.
      Επιπλέον, βεβαιώνω/-ουμε την αξιοπιστία των δεδομένων τα οποία αφορούν τους δείκτες [, (μόνο για ΕΠ Ι), συμπεριλαμβανομένων, ανάλογα με την περίπτωση, των δεδομένων που βασίζονται σε ενημερωμένες εκτιμήσεις σύμφωνα με τον κατ' εξουσιοδότηση κανονισμό (ΕΕ) αριθ. 1255/2014 της Επιτροπής (1)]/[(μόνο για το ΕΠ ΙΙ) και των δεδομένων που αφορούν την πρόοδο του επιχειρησιακού προγράμματος, όπως απαιτείται βάσει του άρθρου 32 παράγραφος 2 στοιχείο α) του κανονισμού (ΕΕ) αριθ. 223/2014]. Επιπλέον, βεβαιώνω/-ουμε ότι έχουν τεθεί σε εφαρμογή αποτελεσματικά και αναλογικά μέτρα καταπολέμησης της απάτης, λαμβάνοντας υπόψη τους εντοπισμένους κινδύνους, βάσει του άρθρου 32 παράγραφος 4 στοιχείο γ) του κανονισμού (ΕΕ) αριθ. 223/2014, και ότι δεν έχουν περιέλθει σε γνώση μου/μας απόρρητες πληροφορίες σχετικά με την υλοποίηση του επιχειρησιακού προγράμματος που θα μπορούσαν να βλάψουν τη φήμη του Ταμείου Ευρωπαϊκής Βοήθειας προς τους Απόρους.
      Ημερομηνία
      Υπογραφή/-ές

         (1)  Κατ' εξουσιοδότηση κανονισμός (ΕΕ) αριθ. 1255/2014 της Επιτροπής, της 17ης Ιουλίου 2014, για τη συμπλήρωση του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους απόρους μέσω του ορισμού του περιεχομένου των ετήσιων και τελικών εκθέσεων υλοποίησης, συμπεριλαμβανομένου του καταλόγου κοινών δεικτών (ΕΕ L 337 της 25.11.2014, σ. 46).

      ΠΑΡΑΡΤΗΜΑ II

         Υπόδειγμα για τη στρατηγική λογιστικού ελέγχου

      1.   ΕΙΣΑΓΩΓΗ

      Το παρόν τμήμα περιλαμβάνει τις ακόλουθες πληροφορίες:

                  —

                  Προσδιορισμός του/των επιχειρησιακού/-ών προγράμματος/-ων (τίτλος/-οι και CCI (1)) και της περιόδου που καλύπτεται από τη στρατηγική λογιστικού ελέγχου.

                  —

                  Προσδιορισμός της αρχής ελέγχου που είναι υπεύθυνη για την κατάρτιση, την παρακολούθηση και την επικαιροποίηση της στρατηγικής λογιστικού ελέγχου, καθώς και των άλλων φορέων που συνέβαλαν στο παρόν έγγραφο.

                  —

                  Παραπομπή στο καθεστώς της αρχής λογιστικού ελέγχου (εθνικός, περιφερειακός ή τοπικός δημόσιος φορέας) και στον φορέα στον οποίο υπάγεται.

                  —

                  Παραπομπή στη δήλωση αποστολής, στο καταστατικό λογιστικού ελέγχου ή στην εθνική νομοθεσία (κατά περίπτωση) που καθορίζει τα καθήκοντα και τις αρμοδιότητες της αρχής λογιστικού ελέγχου και άλλων φορέων που διενεργούν λογιστικούς ελέγχους υπό τη δική της ευθύνη.

                  —

                  Βεβαίωση εκ μέρους της αρχής λογιστικού ελέγχου ότι οι φορείς που διενεργούν λογιστικούς ελέγχους, δυνάμει του άρθρου 34 παράγραφος 2 του κανονισμού (ΕΕ) αριθ. 223/2014, διαθέτουν την απαιτούμενη λειτουργική ανεξαρτησία [και οργανωτική ανεξαρτησία, κατά περίπτωση βάσει του άρθρου 31 παράγραφος 5 του κανονισμού (ΕΕ) αριθ. 223/2014].

            2.   ΕΚΤΙΜΗΣΗ ΕΠΙΚΙΝΔΥΝΟΤΗΤΑΣ

      Το παρόν τμήμα περιλαμβάνει τις ακόλουθες πληροφορίες:

                  —

                  Επεξήγηση της μεθόδου αξιολόγησης κινδύνου που εφαρμόζεται.

                  —

                  Αναφορά στις εσωτερικές διαδικασίες επικαιροποίησης της αξιολόγησης κινδύνου.

            3.   ΜΕΘΟΔΟΛΟΓΙΑ

      Το παρόν τμήμα περιλαμβάνει τις ακόλουθες πληροφορίες:
      3.1.   Ανασκόπηση

                  —

                  Αναφορά στα εγχειρίδια λογιστικού ελέγχου ή στις διαδικασίες που περιέχουν την περιγραφή των κύριων σταδίων της ελεγκτικής εργασίας, συμπεριλαμβανομένων της ταξινόμησης και μεταχείρισης των σφαλμάτων που εντοπίστηκαν.

                  —

                  Αναφορά στα διεθνώς αποδεκτά ελεγκτικά πρότυπα που σκοπεύει να χρησιμοποιήσει η αρχή λογιστικού ελέγχου για το ελεγκτικό έργο της, όπως καθορίζονται από το άρθρο 34 παράγραφος 3 του κανονισμού (ΕΕ) αριθ. 223/2014. Αναφορά σε συγκεκριμένες ρυθμίσεις λογιστικού ελέγχου για τα προγράμματα ευρωπαϊκής εδαφικής συνεργασίας (ΕΕΣ).

                  —

                  Αναφορά στις εφαρμοζόμενες διαδικασίες για την κατάρτιση της έκθεσης ελέγχου και της γνώμης λογιστικού ελέγχου που πρέπει να υποβάλλονται στην Επιτροπή σύμφωνα με το άρθρο 34 παράγραφος 5 του κανονισμού (ΕΕ) αριθ. 223/2014.

            3.2.   Έλεγχοι σχετικά με τη λειτουργία των συστημάτων διαχείρισης και ελέγχου (έλεγχοι συστημάτων)

      Αναφορά των φορέων που πρέπει να ελεγχθούν και των σχετικών βασικών απαιτήσεων στο πλαίσιο των ελέγχων συστημάτων. Κατά περίπτωση, αναφορά στον φορέα λογιστικού ελέγχου επί του οποίου στηρίζεται η αρχή λογιστικού ελέγχου για τη διενέργεια αυτών των λογιστικών ελέγχων.
      Αναφορά τυχόν ελέγχων συστημάτων που αφορούν ειδικούς θεματικούς τομείς, όπως:

                  —

                  η ποιότητα των διαχειριστικών και επιτόπιων επαληθεύσεων, που προβλέπονται στο άρθρο 32 παράγραφος 5 του κανονισμού (ΕΕ) αριθ. 223/2014, μεταξύ άλλων όσον αφορά την τήρηση των κανόνων που διέπουν τις δημόσιες συμβάσεις, τις ίσες ευκαιρίες, τη μείωση και την πρόληψη της σπατάλης τροφίμων και την ενωσιακή νομοθεσία για την ασφάλεια των καταναλωτικών προϊόντων,

                  —

                  η λειτουργία και η ασφάλεια των συστημάτων τεχνολογιών πληροφορικής (ΤΠ) που έχουν συσταθεί σύμφωνα με το άρθρο 28 στοιχείο δ), το άρθρο 32 παράγραφος 2 στοιχείο δ) και το άρθρο 33 στοιχείο δ) του κανονισμού (ΕΕ) αριθ. 223/2014· και η σύνδεσή τους με το σύστημα ΤΠ, που αναφέρονται στο άρθρο 30 παράγραφος 4 του κανονισμού (ΕΕ) αριθ. 223/2014 («SFC 2014»),

                  —

                  η αξιοπιστία των δεδομένων τα οποία αφορούν τους δείκτες και τα ορόσημα, καθώς και την πρόοδο του επιχειρησιακού προγράμματος ως προς την επίτευξη των στόχων του, και τα οποία διαβιβάζονται από τη διαχειριστική αρχή δυνάμει του άρθρου 32 παράγραφος 2 στοιχείο α) του κανονισμού (ΕΕ) αριθ. 223/2014,

                  —

                  η υποβολή εκθέσεων για ανακλήσεις και ανακτήσεις,

                  —

                  η εφαρμογή αποτελεσματικών και αναλογικών μέτρων καταπολέμησης της απάτης που πλαισιώνονται από αξιολόγηση κινδύνου απάτης, σύμφωνα με τα προβλεπόμενα στο άρθρο 32 παράγραφος 4 στοιχείο γ) του κανονισμού (ΕΕ) αριθ. 223/2014.

            3.3.   Λογιστικοί έλεγχοι των πράξεων

      Περιγραφή (ή παραπομπή στο εσωτερικό έγγραφο που την προσδιορίζει) της μεθοδολογίας δειγματοληψίας που θα χρησιμοποιηθεί, σύμφωνα με το άρθρο 34 παράγραφος 1 του κανονισμού (ΕΕ) αριθ. 223/2014 και το άρθρο 6 του κατ' εξουσιοδότηση κανονισμού (ΕΕ) αριθ. 532/2014 της Επιτροπής (2), και άλλων ειδικών διαδικασιών που ισχύουν για τους ελέγχους πράξεων, και συγκεκριμένα όσων σχετίζονται με την κατηγοριοποίηση και αντιμετώπιση των σφαλμάτων που εντοπίζονται, συμπεριλαμβανομένης της υποψίας απάτης.
      3.4.   Έλεγχοι των λογαριασμών

      Περιγραφή της προσέγγισης λογιστικού ελέγχου για τον έλεγχο των λογαριασμών.
      3.5.   Επαλήθευση της δήλωσης διαχείρισης

      Αναφορά στις εσωτερικές διαδικασίες που ορίζουν το έργο που μετέχει στην επαλήθευση των ισχυρισμών που περιέχονται στη διαχειριστική δήλωση, για τους σκοπούς της γνώμης λογιστικού ελέγχου.
      4.   ΠΡΟΓΡΑΜΜΑΤΙΣΜΕΝΕΣ ΕΛΕΓΚΤΙΚΕΣ ΕΡΓΑΣΙΕΣ

      Το παρόν τμήμα περιλαμβάνει τις ακόλουθες πληροφορίες:

                  —

                  Περιγραφή και αιτιολόγηση των προτεραιοτήτων λογιστικού ελέγχου και των ειδικών στόχων όσον αφορά την τρέχουσα λογιστική χρήση και τις δύο επόμενες λογιστικές χρήσεις, καθώς και επεξήγηση της σύνδεσης των αποτελεσμάτων της αξιολόγησης κινδύνου με τις προγραμματισμένες ελεγκτικές εργασίες.

                  —

                  Ενδεικτικό χρονοδιάγραμμα των αποστολών λογιστικού ελέγχου κατά την τρέχουσα λογιστική χρήση και τις δύο επόμενες λογιστικές χρήσεις για τους ελέγχους συστημάτων (περιλαμβανομένων ελέγχων που έχουν ως στόχο συγκεκριμένους θεματικούς τομείς), ως ακολούθως:

                              Αρχές/Φορείς ή ειδικοί θεματικοί τομείς που πρόκειται να ελεγχθούν

                              CCI (Κοινός κωδικός αναγνώρισης)

                              Ονομασία ΕΠ

                              Αρμόδιος φορέας λογιστικού ελέγχου

                              Αποτέλεσμα της αξιολόγησης κινδύνου

                              20xx
                              Στόχος και πεδίο εφαρμογής λογιστικού ελέγχου

                              20xx
                              Στόχος και πεδίο εφαρμογής λογιστικού ελέγχου

                              20xx
                              Στόχος και πεδίο εφαρμογής λογιστικού ελέγχου

            5.   ΠΟΡΟΙ

      Το παρόν τμήμα περιλαμβάνει τις ακόλουθες πληροφορίες:

                  —

                  Το οργανόγραμμα της αρχής λογιστικού ελέγχου και πληροφορίες για τη σχέση της με κάθε φορέα λογιστικού ελέγχου που διενεργεί ελέγχους, όπως προβλέπεται στο άρθρο 34 παράγραφος 2 του κανονισμού (ΕΕ) αριθ. 223/2014, κατά περίπτωση.

                  —

                  Αναφορά στους πόρους που έχουν προγραμματιστεί να διατεθούν κατά την τρέχουσα λογιστική χρήση και τις δύο επόμενες λογιστικές χρήσεις.

         (1)  Αναφέρατε τα επιχειρησιακά προγράμματα που καλύπτονται από κοινό σύστημα διαχείρισης και ελέγχου, σε περίπτωση που καταρτίζεται ενιαία στρατηγική ελέγχου για τα οικεία επιχειρησιακά προγράμματα, όπως προβλέπεται στο άρθρο 34 παράγραφος 4 του κανονισμού (ΕΕ) αριθ. 223/2014.

         (2)  Κατ' εξουσιοδότηση κανονισμός (ΕΕ) αριθ. 532/2014 της Επιτροπής, της 13ης Μαρτίου 2014, για τη συμπλήρωση του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου για το Ταμείο Ευρωπαϊκής Βοήθειας προς τους Απόρους (ΕΕ L 148 της 20.5.2014, σ. 54).

      ΠΑΡΑΡΤΗΜΑ III

         Υπόδειγμα για τη γνώμη λογιστικού ελέγχου

      Προς την Ευρωπαϊκή Επιτροπή, Γενική Διεύθυνση …
      1.   ΕΙΣΑΓΩΓΗ

      Ο κάτωθι υπογεγραμμένος, εκπροσωπών την …[ονομασία της αρχής ελέγχου που έχει οριστεί από το κράτος μέλος], ανεξάρτητος κατά την έννοια του άρθρου 31 παράγραφος 4 [και παράγραφος 5, ανάλογα με την περίπτωση] του κανονισμού (ΕΕ) αριθ. 223/2014, προέβη στον έλεγχο των λογαριασμών της λογιστικής χρήσης που άρχισε την 1η Ιουλίου … [έτος] και που έληξε την 30ή Ιουνίου … [έτος] (1) και με ημερομηνία … [ημερομηνία υποβολής των λογαριασμών στην Επιτροπή] (στο εξής: «οι λογαριασμοί»), της νομιμότητας και της κανονικότητας των δαπανών για τις οποίες έχει ζητηθεί επιστροφή από την Επιτροπή σε σχέση με τη λογιστική χρήση (και συμπεριλήφθηκαν στους λογαριασμούς), της λειτουργίας του συστήματος διαχείρισης και ελέγχου, και επαλήθευσε τη διαχειριστική δήλωση, για τους σκοπούς του άρθρου 59 παράγραφος 5 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2)

      όσον αφορά το επιχειρησιακό πρόγραμμα …[ονομασία του επιχειρησιακού προγράμματος, αριθμός CCI] (στο εξής «το πρόγραμμα»),
      για την έκδοση γνώμης λογιστικού ελέγχου, σύμφωνα με το άρθρο 34 παράγραφος 5 στοιχείο α) του κανονισμού (ΕΕ) αριθ. 223/2014.
      2.   ΑΡΜΟΔΙΟΤΗΤΕΣ ΤΩΝ ΑΡΧΩΝ ΔΙΑΧΕΙΡΙΣΗΣ ΚΑΙ ΠΙΣΤΟΠΟΙΗΣΗΣ

      Ο/Η/Το …[ονομασία της αρχής διαχείρισης], που έχει οριστεί ως η διαχειριστική αρχή του προγράμματος, και ο/η/το …[ονομασία της αρχής πιστοποίησης], που έχει οριστεί ως η αρχή πιστοποίησης του προγράμματος, είναι υπεύθυνες για την ορθή λειτουργία του συστήματος διαχείρισης και ελέγχου σε σχέση με τη λειτουργία που προβλέπεται από τα άρθρα 32 και 33 του κανονισμού (ΕΕ) αριθ. 223/2014.
      Ειδικότερα, είναι ευθύνη του/της …[ονομασία της αρχής πιστοποίησης], που έχει οριστεί ως η αρχή πιστοποίησης του προγράμματος, να καταρτίζει τους λογαριασμούς [σύμφωνα με το άρθρο 49 του κανονισμού (ΕΕ) αριθ. 223/2014] και να πιστοποιεί την πληρότητα, την ακρίβεια και την αξιοπιστία, όπως απαιτείται από το άρθρο 33 στοιχεία β) και γ) του κανονισμού (ΕΕ) αριθ. 223/2014.
      Επιπλέον, σύμφωνα με το άρθρο 33 στοιχείο γ) του κανονισμού (ΕΕ) αριθ. 223/2014, είναι ευθύνη της αρχής πιστοποίησης να πιστοποιήσει ότι οι δαπάνες που εγγράφονται στους λογαριασμούς είναι σύμφωνες με το εφαρμοστέο δίκαιο και έχουν πραγματοποιηθεί για πράξεις που επιλέχθηκαν για χρηματοδότηση σύμφωνα με τα κριτήρια που εφαρμόζονται στο πρόγραμμα και συνάδουν με το εφαρμοστέο δίκαιο (3).
      3.   ΑΡΜΟΔΙΟΤΗΤΕΣ ΤΗΣ ΑΡΧΗΣ ΛΟΓΙΣΤΙΚΟΥ ΕΛΕΓΧΟΥ

      Σύμφωνα με το άρθρο 34 παράγραφος 5 στοιχείο α) του κανονισμού (ΕΕ) αριθ. 223/2014, αρμοδιότητά μου είναι να διατυπώσω, κατά τρόπο ανεξάρτητο, γνώμη σχετικά με το κατά πόσον οι λογαριασμοί αποδίδουν αληθή και ακριβή εικόνα, κατά πόσον οι δαπάνες για τις οποίες έχει ζητηθεί επιστροφή από την Επιτροπή και που δηλώνονται στους λογαριασμούς είναι νόμιμες (4) και κανονικές και κατά πόσον το σύστημα διαχείρισης και ελέγχου που θεσπίστηκε λειτουργεί ορθά. Ευθύνη μου είναι επίσης να συμπεριλάβω στη γνώμη μια δήλωση για το κατά πόσον οι ελεγκτικές εργασίες θέτουν υπό αμφισβήτηση τους ισχυρισμούς που διατυπώνονται στη διαχειριστική δήλωση (5).
      Οι λογιστικοί έλεγχοι που αφορούν το πρόγραμμα διενεργήθηκαν σύμφωνα με τη στρατηγική λογιστικού ελέγχου και έλαβαν υπόψη τα διεθνώς αποδεκτά λογιστικά πρότυπα. Τα εν λόγω πρότυπα προβλέπουν ότι η αρχή λογιστικού ελέγχου συμμορφώνεται προς απαιτήσεις δεοντολογίας και σχεδιάζει και διενεργεί τις ελεγκτικές εργασίες, προκειμένου να αποκομίζει εύλογη βεβαιότητα για τον σκοπό της γνώμης λογιστικού ελέγχου.
      Ο έλεγχος συνεπάγεται την εκτέλεση διαδικασιών για την εξασφάλιση επαρκών και κατάλληλων αποδεικτικών στοιχείων για την τεκμηρίωση της γνώμης που εκτίθεται κατωτέρω. Οι διαδικασίες που εκτελούνται εξαρτώνται από την επαγγελματική κρίση του ελεγκτή, συμπεριλαμβανομένης της εκτίμησης του κινδύνου ουσιώδους μη συμμόρφωσης, οφειλόμενης σε απάτη ή σφάλμα. Οι διαδικασίες ελέγχου που πραγματοποιούνται είναι εκείνες που πιστεύω ότι είναι οι αρμόζουσες ανάλογα με τις περιστάσεις.
      Πιστεύω ότι τα αποδεικτικά στοιχεία ελέγχου που συγκεντρώθηκαν είναι επαρκή και κατάλληλα για να αποτελέσουν τη βάση για τη γνώμη μου [σε περίπτωση που υπάρχει περιορισμός του πεδίου εφαρμογής:] εκτός από εκείνα που αναφέρονται στο τμήμα 4 «Περιορισμός πεδίου εφαρμογής».
      Τα κύρια συμπεράσματα που συνάγονται από τους ελέγχους όσον αφορά το πρόγραμμα παρατίθενται στη συνημμένη ετήσια έκθεση ελέγχου, σύμφωνα με το άρθρο 34 παράγραφος 5 στοιχείο β) του κανονισμού (ΕΕ) αριθ. 223/2014.
      4.   ΠΕΡΙΟΡΙΣΜΟΣ ΠΕΔΙΟΥ ΕΦΑΡΜΟΓΗΣ

         Είτε

      Δεν υπήρξαν περιορισμοί ως προς την εμβέλεια του λογιστικού ελέγχου.

         Είτε

      Η εμβέλεια του λογιστικού ελέγχου περιορίστηκε από τους ακόλουθους παράγοντες:

                  α)

                  …

                  β)

                  …

                  γ)

                  …

            [Να αναφερθούν τυχόν περιορισμοί στην εμβέλεια του λογιστικού ελέγχου, για παράδειγμα τυχόν ελλείψεις στα δικαιολογητικά έγγραφα, υποθέσεις που αποτελούν αντικείμενο νομικών διαδικασιών, και να παρασχεθεί εκτίμηση υπό τον τίτλο «Γνώμη με επιφύλαξη» κατωτέρω, των ποσών των δαπανών και της συνεισφοράς της Ένωσης που επηρεάστηκαν, καθώς και των επιπτώσεων του περιορισμού της εμβέλειας του λογιστικού ελέγχου στην ελεγκτική γνώμη. Περαιτέρω εξηγήσεις σχετικά με το θέμα αυτό παρέχονται στην ετήσια έκθεση ελέγχου, κατά περίπτωση.]
      5.   ΓΝΩΜΗ

         Είτε

         (Γνώμη χωρίς επιφυλάξεις)

      Κατά τη γνώμη μου, και με βάση το ελεγκτικό έργο που διεξήχθη:

                  —

                  οι λογαριασμοί παρέχουν μια ακριβή και αληθή εικόνα, όπως καθορίζεται στο άρθρο 7 παράγραφος 5 του κατ' εξουσιοδότηση κανονισμού (ΕΕ) αριθ. 532/2014,

                  —

                  οι δαπάνες στους λογαριασμούς για τις οποίες ζητείται επιστροφή από την Επιτροπή είναι νόμιμες και κανονικές,

                  —

                  το σύστημα διαχείρισης και ελέγχου που έχει τεθεί σε εφαρμογή λειτουργεί με ορθό τρόπο.

            Οι ελεγκτικές εργασίες που διεξήχθησαν δεν θέτουν υπό αμφισβήτηση τις διαβεβαιώσεις που διατυπώνονται στη δήλωση διαχείρισης.

         Είτε

         (Γνώμη με επιφυλάξεις)

      Κατά τη γνώμη μου, και με βάση το ελεγκτικό έργο που διεξήχθη:

                  —

                  οι λογαριασμοί παρέχουν μια ακριβή και αληθή εικόνα, όπως καθορίζεται στο άρθρο 7 παράγραφος 5 του κατ' εξουσιοδότηση κανονισμού (ΕΕ) αριθ. 532/2014,

                  —

                  οι δαπάνες στους λογαριασμούς για τις οποίες ζητείται επιστροφή από την Επιτροπή είναι νόμιμες και κανονικές,

                  —

                  το σύστημα διαχείρισης και ελέγχου που έχει τεθεί σε εφαρμογή λειτουργεί με ορθό τρόπο

            εξαιρουμένων των ακόλουθων πτυχών:

                  —

                  σε σχέση με ουσιώδη ζητήματα που σχετίζονται με τους λογαριασμούς: …

                     και/ή [να διαγραφεί ό,τι δεν ισχύει]

                  —

                  σε σχέση με ουσιώδη θέματα που αφορούν τη νομιμότητα και την κανονικότητα των δαπανών στους λογαριασμούς για τις οποίες έχει ζητηθεί επιστροφή από την Επιτροπή: …

                  —

                     και/ή [να διαγραφεί ό,τι δεν ισχύει] σε σχέση με ουσιώδη θέματα που άπτονται της λειτουργίας του συστήματος διαχείρισης και ελέγχου (6): …

            Ως εκ τούτου, εκτιμώ ότι οι επιπτώσεις της/των επιφύλαξης/-εων είναι [περιορισμένες]/[σημαντικές]. [να διαγραφεί ό,τι δεν ισχύει]
      Οι επιπτώσεις αυτές αντιστοιχούν στο … [ποσό σε ευρώ και ποσοστό] των συνολικών δαπανών που δηλώθηκαν. Συνεπώς, η ενίσχυση της Ένωσης που επηρεάζεται ανέρχεται σε … [ποσό σε ευρώ].
      Οι ελεγκτικές εργασίες που διεξήχθησαν δεν θέτουν/θέτουν [να διαγραφεί ό,τι δεν ισχύει] υπό αμφισβήτηση τις διαβεβαιώσεις που διατυπώνονται στη δήλωση διαχείρισης.

         [Όταν οι ελεγκτικές εργασίες θέτουν υπό αμφισβήτηση τους ισχυρισμούς που διατυπώνονται στη διαχειριστική δήλωση, η αρχή λογιστικού ελέγχου γνωστοποιεί στην παρούσα παράγραφο τις πτυχές που οδηγούν στο συμπέρασμα αυτό.]

         Είτε

         (Αρνητική γνώμη)

      Κατά τη γνώμη μου, και με βάση το ελεγκτικό έργο που διεξήχθη:

                  —

                  οι λογαριασμοί αποδίδουν/

                        δεν

                     αποδίδουν [να διαγραφεί ό,τι δεν ισχύει] πιστή και πραγματική εικόνα, όπως καθορίζεται από το άρθρο 7 παράγραφος 5 του κατ' εξουσιοδότηση κανονισμού (ΕΕ) αριθ. 532/2014,

                  —

                  οι δαπάνες στους λογαριασμούς για τις οποίες ζητείται η επιστροφή από την Επιτροπή είναι/

                        δεν

                     είναι [να διαγραφεί ό,τι δεν ισχύει] νόμιμες και κανονικές,

                  —

                  τα συστήματα διαχείρισης και ελέγχου που έχουν τεθεί σε εφαρμογή λειτουργούν/

                        δεν

                     λειτουργούν [να διαγραφεί ό,τι δεν ισχύει] με ορθό τρόπο.

            Η παρούσα αρνητική γνώμη βασίζεται στις ακόλουθες πτυχές:

                  —

                  σε σχέση με ουσιώδη ζητήματα που σχετίζονται με τους λογαριασμούς: …

                     και/ή [να διαγραφεί ό,τι δεν ισχύει]

                  —

                  σε σχέση με ουσιώδη θέματα που αφορούν τη νομιμότητα και την κανονικότητα των δαπανών στους λογαριασμούς για τις οποίες έχει ζητηθεί επιστροφή από την Επιτροπή: …

                     και/ή [να διαγραφεί ό,τι δεν ισχύει]

                  —

                  σχετικά με σημαντικά θέματα που συνδέονται με τη λειτουργία του συστήματος διαχείρισης και ελέγχου (7): …

            Οι ελεγκτικές εργασίες που διεξήχθησαν θέτουν υπό αμφισβήτηση τις διαβεβαιώσεις που διατυπώνονται στη δήλωση διαχείρισης ως προς τις ακόλουθες πτυχές: …
      [Η αρχή λογιστικού ελέγχου μπορεί επίσης να συμπεριλάβει έμφαση επί ειδικού θέματος, χωρίς να επηρεάζεται η γνώμη της, όπως προβλέπεται από τα διεθνώς αποδεκτά ελεγκτικά πρότυπα. Άρνηση γνώμης μπορεί να προβλεφθεί σε εξαιρετικές περιπτώσεις (8).]
      Ημερομηνία
      Υπογραφή

         (1)  Ως λογιστική χρήση νοείται η περίοδος από 1η Ιουλίου έως 30ή Ιουνίου, εκτός από την πρώτη λογιστική χρήση, η οποία καλύπτει την περίοδο από την ημερομηνία έναρξης της επιλεξιμότητας των δαπανών έως την 30ή Ιουνίου 2015. Η τελική λογιστική χρήση είναι από την 1η Ιουλίου 2023 έως την 30ή Ιουνίου 2024.

         (2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

         (3)  Όπως ορίζονται στο άρθρο 5 παράγραφος 12 του κανονισμού (ΕΕ) αριθ. 223/2014.

         (4)  Όπως θεσπίστηκε στο άρθρο 5 παράγραφος 12 του κανονισμού (ΕΕ) αριθ. 223/2014.

         (5)  Σύμφωνα με το άρθρο 59 παράγραφος 5 του κανονισμού (ΕΕ, Ευρατόμ) αριθ. 966/2012.

         (6)  Σε περίπτωση που επηρεάζεται το σύστημα διαχείρισης και ελέγχου, αναφέρονται στη γνώμη ο/οι φορέας/-είς και η/οι πτυχή/-ές των οικείων συστημάτων που δεν πληρούσαν τις απαιτήσεις και/ή δεν λειτούργησαν με αποτελεσματικό τρόπο, εκτός από την περίπτωση που αυτές οι πληροφορίες κοινοποιούνται ήδη με σαφήνεια στην ετήσια έκθεση ελέγχου και η παράγραφος της γνώμης αναφέρεται στο/στα συγκεκριμένο/-α τμήμα/-τα της έκθεσης όπου κοινοποιούνται οι εν λόγω πληροφορίες.

         (7)  Ίδια παρατήρηση, όπως και στην προηγούμενη υποσημείωση.

         (8)  Οι εν λόγω εξαιρετικές περιπτώσεις θα πρέπει να σχετίζονται με απρόβλεπτους εξωτερικούς παράγοντες, οι οποίοι δεν εμπίπτουν στο πεδίο αρμοδιοτήτων της αρχής λογιστικού ελέγχου.

      ΠΑΡΑΡΤΗΜΑ IV

         Υπόδειγμα για την έκθεση ετήσιου ελέγχου

      1.   ΕΙΣΑΓΩΓΗ

      Το παρόν τμήμα περιλαμβάνει τις ακόλουθες πληροφορίες:

                  1.1.

                  Προσδιορισμός της αρμόδιας αρχής ελέγχου και άλλων φορέων που συμμετείχαν στην κατάρτιση της έκθεσης.

                  1.2.

                  Περίοδος αναφοράς (δηλαδή η λογιστική χρήση (1)).

                  1.3.

                  Περίοδος λογιστικού ελέγχου (κατά την οποία πραγματοποιήθηκαν οι ελεγκτικές εργασίες).

                  1.4.

                  Προσδιορισμός του/των επιχειρησιακού/-ών προγράμματος/-ων που καλύπτεται/-ονται από την έκθεση, καθώς και της διαχειριστικής αρχής και της αρχής πιστοποίησής του/τους. [Εάν η ετήσια έκθεση ελέγχου καλύπτει περισσότερα από ένα προγράμματα, τα στοιχεία πρέπει να παρατίθενται ανά πρόγραμμα, προσδιορίζοντας σε κάθε τμήμα τις πληροφορίες που αφορούν ειδικά το πρόγραμμα, εκτός από το τμήμα 10.2, όπου οι εν λόγω πληροφορίες δίνονται στο τμήμα 5.]

                  1.5.

                  Περιγραφή των σταδίων κατάρτισης της έκθεσης και σύνταξης της γνώμης λογιστικού ελέγχου.

            2.   ΣΗΜΑΝΙΚΕΣ ΑΛΛΑΓΕΣ ΣΤΟ/ΣΤΑ ΣΥΣΤΗΜΑ/-ΤΑ ΔΙΑΧΕΙΡΙΣΗΣ ΚΑΙ ΕΛΕΓΧΟΥ

      Το παρόν τμήμα περιλαμβάνει τις ακόλουθες πληροφορίες:

                  2.1.

                  Αναλυτικά στοιχεία τυχόν σημαντικών αλλαγών στα συστήματα διαχείρισης και ελέγχου που σχετίζονται με τις αρμοδιότητες των αρχών διαχείρισης και πιστοποίησης, ιδίως όσον αφορά την ανάθεση αρμοδιοτήτων σε νέους ενδιάμεσους φορείς, και επιβεβαίωση της συμμόρφωσης της εν λόγω ανάθεσης προς τις διατάξεις των άρθρων 28 και 29 του κανονισμού (ΕΕ) αριθ. 223/2014, βάσει των ελεγκτικών εργασιών που διενεργεί η αρχή λογιστικού ελέγχου δυνάμει του άρθρου 34 του ίδιου κανονισμού.

                  2.2.

                  Στοιχεία που αφορούν την παρακολούθηση των φορέων που ορίζονται σύμφωνα με το άρθρο 35 παράγραφοι 5 και 6 του κανονισμού (ΕΕ) αριθ. 223/2014.

                  2.3.

                  Πρέπει να αναφέρονται οι ημερομηνίες από τις οποίες ισχύουν αυτές οι αλλαγές, οι ημερομηνίες κοινοποίησης των αλλαγών στην αρχή λογιστικού ελέγχου, καθώς και οι επιπτώσεις των εν λόγω αλλαγών στις ελεγκτικές εργασίες.

            3.   ΑΛΛΑΓΕΣ ΣΤΗ ΣΤΡΑΤΗΓΙΚΗ ΛΟΓΙΣΤΙΚΟΥ ΕΛΕΓΧΟΥ

      Το παρόν τμήμα περιλαμβάνει τις ακόλουθες πληροφορίες:

                  3.1.

                  Αναλυτικά στοιχεία και αιτιολόγηση των αλλαγών που έχουν ενδεχομένως επέλθει όσον αφορά τη στρατηγική λογιστικού ελέγχου. Ειδικότερα, να αναφερθούν τυχόν αλλαγές της μεθόδου δειγματοληψίας που χρησιμοποιείται για τον λογιστικό έλεγχο των πράξεων (βλέπε τμήμα 5 κατωτέρω).

                  3.2

                  Διάκριση μεταξύ των αλλαγών που πραγματοποιήθηκαν ή που προτάθηκαν σε μεταγενέστερο στάδιο, οι οποίες δεν επηρεάζουν τις εργασίες που εκτελέστηκαν κατά την περίοδο αναφοράς, και των αλλαγών που πραγματοποιήθηκαν κατά την περίοδο αναφοράς και που επηρεάζουν τις ελεγκτικές εργασίες και τα αποτελέσματά τους. Συμπεριλαμβάνονται δε μόνο οι αλλαγές που έχουν επέλθει σε σύγκριση με την προηγούμενη έκδοση της στρατηγικής λογιστικού ελέγχου.

            4.   ΕΛΕΓΧΟΙ ΣΥΣΤΗΜΑΤΩΝ

      Το παρόν τμήμα περιλαμβάνει τις ακόλουθες πληροφορίες:

                  4.1.

                  Αναλυτικά στοιχεία των φορέων (συμπεριλαμβανομένης της ίδιας της αρχής λογιστικού ελέγχου) που διενήργησαν ελέγχους για την ορθή λειτουργία του συστήματος διαχείρισης και ελέγχου του προγράμματος [όπως προβλέπεται στο άρθρο 34 παράγραφος 1 του κανονισμού (ΕΕ) αριθ. 223/2014] — στο εξής «έλεγχοι συστημάτων».

                  4.2.

                  Περιγραφή της βάσης για τους ελέγχους που διενεργούνται, περιλαμβανομένης αναφοράς στην εφαρμοστέα στρατηγική λογιστικού ελέγχου, και πιο συγκεκριμένα στη μεθοδολογία αξιολόγησης κινδύνου και στα αποτελέσματα που οδήγησαν στην κατάρτιση του σχεδίου λογιστικού ελέγχου για τον έλεγχο συστημάτων. Σε περίπτωση επικαιροποίησης της αξιολόγησης κινδύνου, η περιγραφή της εν λόγω διαδικασίας συμπεριλαμβάνεται στο τμήμα 3 ανωτέρω και καλύπτει τις αλλαγές της στρατηγικής λογιστικού ελέγχου.

                  4.3.

                  Σε σχέση με τον πίνακα στο τμήμα 10.1 παρακάτω, περιγραφή των βασικών ευρημάτων και συμπερασμάτων που συνάγονται από τους ελέγχους των συστημάτων, μεταξύ των οποίων οι λογιστικοί έλεγχοι που διενεργούνται ειδικά για συγκεκριμένους θεματικούς τομείς, όπως περιγράφεται στο τμήμα 3.2 του παραρτήματος II του παρόντος κανονισμού.

                  4.4.

                  Διευκρίνιση του κατά πόσον τυχόν προβλήματα που εντοπίστηκαν θεωρήθηκαν συστημικού χαρακτήρα και αναφορά στα μέτρα που λήφθηκαν, συμπεριλαμβανομένων του ποσοτικού προσδιορισμού των παράτυπων δαπανών και των τυχόν συναφών δημοσιονομικών διορθώσεων, σύμφωνα με το άρθρο 5 παράγραφος 5 του κανονισμού (ΕΕ) αριθ. 532/2014.

                  4.5.

                  Πληροφορίες σχετικά με την παρακολούθηση των συστάσεων ελέγχου που διατυπώθηκαν στο πλαίσιο των ελέγχων συστημάτων προηγούμενων λογιστικών χρήσεων.

                  4.6.

                  Επίπεδο βεβαιότητας που λαμβάνεται μετά τη διεξαγωγή των ελέγχων των συστημάτων (χαμηλό/μέσο/υψηλό) και αιτιολόγηση.

            5.   ΛΟΓΙΣΤΙΚΟΙ ΕΛΕΓΧΟΙ ΠΡΑΞΕΩΝ

      Το παρόν τμήμα περιλαμβάνει τις ακόλουθες πληροφορίες:

                  5.1.

                  Αναφορά των φορέων (συμπεριλαμβανομένης της αρχής λογιστικού ελέγχου) που διενήργησαν τους ελέγχους των πράξεων [όπως προβλέπεται στο άρθρο 34 παράγραφος 1 του κανονισμού (ΕΕ) αριθ. 223/2014 και το άρθρο 5 του κανονισμού (ΕΕ) αριθ. 532/2014].

                  5.2.

                  Περιγραφή της εφαρμοζόμενης μεθοδολογίας δειγματοληψίας και πληροφορίες σχετικά με το κατά πόσον η εν λόγω μεθοδολογία συνάδει με τη στρατηγική λογιστικού ελέγχου.

                  5.3.

                  Αναφορά των παραμέτρων που χρησιμοποιήθηκαν για τη στατιστική δειγματοληψία και επεξήγηση των σχετικών υπολογισμών και της επαγγελματικής κρίσης που χρησιμοποιήθηκαν. Οι παράμετροι δειγματοληψίας περιλαμβάνουν: το επίπεδο σημαντικότητας, το επίπεδο εμπιστοσύνης, τη μονάδα δειγματοληψίας, το αναμενόμενο ποσοστό σφάλματος, το διάστημα δειγματοληψίας, την τιμή του πληθυσμού, το μέγεθος του πληθυσμού, το μέγεθος του δείγματος, τα στοιχεία σχετικά με τη διαστρωμάτωση (κατά περίπτωση). Οι υπολογισμοί βάσει των οποίων έγινε η επιλογή του δείγματος και το συνολικό ποσοστό σφάλματος [όπως ορίζεται στο άρθρο 6 παράγραφος 14 του κανονισμού (ΕΕ) αριθ. 532/2014] κοινοποιούνται στο τμήμα 10.3 κατωτέρω, σε μορφότυπο που επιτρέπει την κατανόηση των βασικών βημάτων που ακολουθήθηκαν, σύμφωνα με την ειδική δειγματοληπτική μέθοδο που χρησιμοποιήθηκε.

                  5.4.

                  Αντιστοιχία μεταξύ των συνολικών δαπανών σε ευρώ που δηλώθηκαν στην Επιτροπή για τη λογιστική χρήση και του πληθυσμού από τον οποίο ελήφθη το τυχαίο δείγμα (στήλη «Α» του πίνακα στο τμήμα 10.2 παρακάτω). Η αντιστοίχιση των στοιχείων περιλαμβάνει τις αρνητικές μονάδες δειγματοληψίας στις οποίες εφαρμόστηκαν δημοσιονομικές διορθώσεις κατά τη λογιστική χρήση.

                  5.5.

                  Σε περίπτωση που υπάρχουν αρνητικές μονάδες δειγματοληψίας, επιβεβαίωση ότι αντιμετωπίστηκαν ως χωριστός πληθυσμός σύμφωνα με το άρθρο 6 παράγραφος 7 του κατ' εξουσιοδότηση κανονισμού (ΕΕ) αριθ. 532/2014. Ανάλυση των κυριότερων αποτελεσμάτων των ελέγχων αυτών των μονάδων, εστιάζοντας κυρίως στην επαλήθευση αν οι αποφάσεις για την εφαρμογή δημοσιονομικών διορθώσεων (που λαμβάνονται από το κράτος μέλος ή από την Επιτροπή) έχουν καταχωριστεί στους λογαριασμούς ως αποσύρσεις ή ανακτήσεις.

                  5.6.

                  Σε περίπτωση χρήσης μη στατιστικής δειγματοληψίας, να παρατεθούν οι λόγοι για τη χρήση της μεθόδου σύμφωνα με το άρθρο 34 παράγραφος 1 του κανονισμού (ΕΕ) αριθ. 223/2014, το ποσοστό των πράξεων/δαπανών που καλύπτονται μέσω των λογιστικών ελέγχων, τα μέτρα που έχουν ληφθεί για τη διασφάλιση του τυχαίου χαρακτήρα του δείγματος (και, συνεπώς, της αντιπροσωπευτικότητάς του), καθώς και για την εξασφάλιση επαρκούς μεγέθους του δείγματος, ούτως ώστε η αρχή λογιστικού ελέγχου να είναι σε θέση να συντάξει αξιόπιστη γνώμη λογιστικού ελέγχου. Στην περίπτωση μη στατιστικής δειγματοληψίας υπολογίζεται επίσης προβλεπόμενο ποσοστό σφάλματος.

                  5.7.

                  Ανάλυση των κυριότερων αποτελεσμάτων των λογιστικών ελέγχων των πράξεων, με περιγραφή του αριθμού των στοιχείων του δείγματος που ελέγχθηκαν, σε συνδυασμό με το αντίστοιχο ποσό και τους τύπους (2) σφαλμάτων ανά πράξη, καθώς και τη φύση (3) των σφαλμάτων που διαπιστώθηκαν, το ποσοστό σφάλματος στρώματος και τις αντίστοιχες κύριες ανεπάρκειες ή παρατυπίες (4), το ανώτερο όριο του ποσοστού σφάλματος (κατά περίπτωση), τις βασικές αιτίες, τα διορθωτικά μέτρα που προτάθηκαν (περιλαμβανομένων εκείνων που προορίζονται να αποτρέψουν αυτά τα σφάλματα σε επόμενες αιτήσεις πληρωμών) και τον αντίκτυπο στη γνώμη λογιστικού ελέγχου. Κατά περίπτωση, να δοθούν περαιτέρω εξηγήσεις για τα στοιχεία που παρουσιάζονται στα τμήματα 10.2 και 10.3 παρακάτω, ιδίως όσον αφορά το συνολικό ποσοστό σφάλματος.

                  5.8.

                  Διευκρινίσεις σχετικά με τις δημοσιονομικές διορθώσεις που αφορούν τη λογιστική χρήση και εφαρμόστηκαν από την αρχή πιστοποίησης/διαχειριστική αρχή πριν από την υποβολή των λογαριασμών στην Επιτροπή, και που προκύπτουν από τους λογιστικούς ελέγχους των πράξεων, συμπεριλαμβανομένων των κατ' αποκοπή ή κατά παρέκταση διορθώσεων, όπως εμφαίνεται στον πίνακα που παρατίθεται στο τμήμα 10.2 κατωτέρω.

                  5.9.

                  Σύγκριση του συνολικού ποσοστού σφάλματος και του υπολειμματικού συνολικού ποσοστού σφάλματος (5) (όπως εμφαίνεται στο τμήμα 10.2 παρακάτω) με το καθορισμένο επίπεδο σημαντικότητας, ούτως ώστε να διαπιστωθεί κατά πόσον οι δηλώσεις σχετικά με τον πληθυσμό παρουσιάζουν ουσιώδεις ανακρίβειες, καθώς και ο αντίκτυπος στη γνώμη λογιστικού ελέγχου.

                  5.10.

                  Πληροφορίες σχετικά με τα αποτελέσματα του λογιστικού ελέγχου του συμπληρωματικού δείγματος [όπως καθορίζεται στο άρθρο 6 παράγραφος 12 του κανονισμού (ΕΕ) αριθ. 532/2014], εφόσον υπάρχει.

                  5.11.

                  Αναλυτικά στοιχεία σχετικά με το κατά πόσον τυχόν προβλήματα που διαπιστώθηκαν θεωρήθηκαν συστημικού χαρακτήρα και σχετικά με τα μέτρα που λήφθηκαν, συμπεριλαμβανομένου του ποσοτικού προσδιορισμού των παράτυπων δαπανών και των τυχόν συναφών δημοσιονομικών διορθώσεων.

                  5.12.

                  Πληροφορίες σχετικά με την παρακολούθηση των λογιστικών ελέγχων των πράξεων που διενεργήθηκαν σε προηγούμενα έτη, ιδίως όσον αφορά τις ανεπάρκειες συστημικού χαρακτήρα.

                  5.13.

                  Συμπεράσματα που συνάγονται από τα συνολικά αποτελέσματα των λογιστικών ελέγχων των πράξεων όσον αφορά την αποτελεσματικότητα του συστήματος διαχείρισης και ελέγχου.

            6.   ΛΟΓΙΣΤΙΚΟΙ ΕΛΕΓΧΟΙ ΛΟΓΑΡΙΑΣΜΩΝ

      Το παρόν τμήμα περιλαμβάνει τις ακόλουθες πληροφορίες:

                  6.1.

                  Αναφορά στις/στους αρχές/φορείς που διενήργησαν τους λογιστικούς ελέγχους λογαριασμών.

                  6.2.

                  Περιγραφή της μεθόδου λογιστικού ελέγχου που χρησιμοποιήθηκε για την επαλήθευση των στοιχείων των λογαριασμών, όπως ορίζεται στο άρθρο 49 του κανονισμού (ΕΕ) αριθ. 223/2014. Αυτό περιλαμβάνει αναφορά στις ελεγκτικές εργασίες που πραγματοποιήθηκαν στο πλαίσιο των λογιστικών ελέγχων των συστημάτων (που αναφέρονται λεπτομερώς στο τμήμα 4 παραπάνω) και των πράξεων (που αναφέρονται λεπτομερώς στο τμήμα 5 παραπάνω) όσον αφορά τη βεβαιότητα που απαιτείται για τους λογαριασμούς.

                  6.3.

                  Αναφορά στα συμπεράσματα που συνάγονται από τον λογιστικό έλεγχο όσον αφορά την πληρότητα, την ακρίβεια και την ειλικρίνεια των λογαριασμών, συμπεριλαμβανομένης αναφοράς στις δημοσιονομικές διορθώσεις που εφαρμόστηκαν και αντικατοπτρίζονται στους λογαριασμούς στο πλαίσιο της παρακολούθησης των αποτελεσμάτων των λογιστικών ελέγχων των συστημάτων και/ή των πράξεων.

                  6.4

                  Διευκρίνιση του κατά πόσον τυχόν προβλήματα που διαπιστώθηκαν θεωρήθηκαν συστημικού χαρακτήρα και αναφορά στα μέτρα που λήφθηκαν.

            7.   ΣΥΝΤΟΝΙΣΜΟΣ ΜΕΤΑΞΥ ΦΟΡΕΩΝ ΛΟΓΙΣΤΙΚΟΥ ΕΛΕΓΧΟΥ ΚΑΙ ΕΠΟΠΤΙΚΕΣ ΕΡΓΑΣΙΕΣ ΤΗΣ ΑΡΧΗΣ ΛΟΓΙΣΤΙΚΟΥ ΕΛΕΓΧΟΥ (κατά περίπτωση)

      Το παρόν τμήμα περιλαμβάνει τις ακόλουθες πληροφορίες:

                  7.1.

                  Περιγραφή της διαδικασίας συντονισμού μεταξύ της αρχής λογιστικού ελέγχου και οποιουδήποτε ελεγκτικού φορέα που διενεργεί ελέγχους, όπως προβλέπεται στο άρθρο 34 παράγραφος 2 του κανονισμού (ΕΕ) αριθ. 223/2014, κατά περίπτωση.

                  7.2.

                  Περιγραφή της διαδικασίας εποπτείας και αξιολόγησης της ποιότητας που εφαρμόζει η αρχή λογιστικού ελέγχου έναντι των εν λόγω ελεγκτικών φορέων.

            8.   ΛΟΙΠΕΣ ΠΛΗΡΟΦΟΡΙΕΣ

      Το παρόν τμήμα περιλαμβάνει τις ακόλουθες πληροφορίες:

                  8.1.

                  Κατά περίπτωση, πληροφορίες σχετικά με την αναφορά περιπτώσεων απάτης και υπονοιών απάτης που εντοπίζονται στο πλαίσιο των ελέγχων που διενεργούνται από την αρχή λογιστικού ελέγχου (περιλαμβανομένων των περιπτώσεων που αναφέρονται από άλλους εθνικούς ή ενωσιακούς φορείς και σχετίζονται με πράξεις που ελέγχονται από την αρχή λογιστικού ελέγχου), καθώς και σχετικά με τα μέτρα που έχουν ληφθεί.

                  8.2.

                  Κατά περίπτωση, γεγονότα που συνέβησαν μετά την υποβολή των λογαριασμών στην αρχή λογιστικού ελέγχου και πριν να διαβιβαστεί στην Επιτροπή η ετήσια έκθεση ελέγχου, δυνάμει του άρθρου 34 παράγραφος 5 στοιχείο β) του κανονισμού (ΕΕ) αριθ. 223/2014, και τα οποία λήφθηκαν υπόψη κατά τον καθορισμό του επιπέδου βεβαιότητας και τη σύνταξη γνώμης από την αρχή λογιστικού ελέγχου.

            9.   ΣΥΝΟΛΙΚΟ ΕΠΙΠΕΔΟ ΒΕΒΑΙΟΤΗΤΑΣ

      Το παρόν τμήμα περιλαμβάνει τις ακόλουθες πληροφορίες:

                  9.1.

                  Αναφορά στο συνολικό επίπεδο βεβαιότητας όσον αφορά την ορθή λειτουργία του συστήματος διαχείρισης και ελέγχου (6) και επεξήγηση του τρόπου με τον οποίο επιτεύχθηκε αυτό το επίπεδο από τον συνδυασμό των αποτελεσμάτων των λογιστικών ελέγχων των συστημάτων (όπως παρουσιάζεται στο τμήμα 10.2 παρακάτω) και των λογιστικών ελέγχων των πράξεων (όπως παρουσιάζεται στο τμήμα 10.3 παρακάτω). Κατά περίπτωση, η αρχή λογιστικού ελέγχου λαμβάνει επίσης υπόψη τα αποτελέσματα άλλων εθνικών ή ενωσιακών ελεγκτικών εργασιών που διενεργήθηκαν σε σχέση με τη λογιστική χρήση.

                  9.2.

                  Εκτίμηση τυχόν μέτρων μετριασμού που έχουν εφαρμοστεί, όπως δημοσιονομικές διορθώσεις, και εκτίμηση της πιθανής ανάγκης λήψης συμπληρωματικών απαιτούμενων διορθωτικών μέτρων, τόσο από συστημική όσο και από δημοσιονομική σκοπιά.

            10.   ΠΑΡΑΡΤΗΜΑΤΑ ΤΗΣ ΕΤΗΣΙΑΣ ΕΚΘΕΣΗΣ ΕΛΕΓΧΟΥ

      10.1.   Αποτελέσματα των ελέγχων συστημάτων:

                     Φορέας που υποβάλλεται σε λογιστικό έλεγχο

                     Τίτλος του λογιστικού ελέγχου

                     Ημερομηνία της τελικής λογιστικής έκθεσης

                     Επιχειρησιακό πρόγραμμα: [CCI και ονομασία του ΕΠ]

                     Συνολική εκτίμηση (κατηγορία 1, 2, 3, 4)

                  [όπως ορίζεται στον πίνακα 2 — Παράρτημα II του κατ' εξουσιοδότηση κανονισμού (ΕΕ) αριθ. 532/2014]

                     Παρατηρήσεις

                     Βασικές απαιτήσεις (κατά περίπτωση)

                  [όπως ορίζεται στον πίνακα 1 του παραρτήματος II του κατ' εξουσιοδότηση κανονισμού (ΕΕ) αριθ. 532/2014]

                     KR 1

                     KR 2

                     KR 3

                     KR 4

                     KR 5

                     KR 6

                     KR 7

                     KR 8

                     KR 9

                     KR 10

                     KR 11

                     KR 12

                     KR 13

                  ΔΑ

                  Ενδιάμεσος/-οι φορέας/-είς (ΕΦ)

                  ΠΑΥ

                     Σημείωση: Τα τμήματα με γκρι χρώμα στον ανωτέρω πίνακα αναφέρονται σε βασικές απαιτήσεις που δεν ισχύουν για τον ελεγχόμενο φορέα.

            10.2.   Αποτελέσματα των λογιστικών ελέγχων των πράξεων:

                     Αριθ. CCI προγράμματος

                     Τίτλος προγράμματος

                     A

                     B

                     Γ

                     Δ

                     E

                     ΣΤ

                     Ζ

                     H

                     Ποσό σε ευρώ που αντιστοιχεί στον πληθυσμό από τον οποίο αντλήθηκε το δείγμα
                      (7)

                     Δαπάνες για τη λογιστική χρήση οι οποίες ελέγχθηκαν για το τυχαίο δείγμα

                     Ποσό παράτυπων δαπανών σε τυχαίο δείγμα

                     Συνολικό ποσοστό σφάλματος
                      (8)

                     Διορθώσεις που εφαρμόστηκαν συνεπεία του συνολικού ποσοστού σφάλματος

                     Υπολειμματικό συνολικό ποσοστό σφάλματος

                     Άλλες ελεγχθείσες δαπάνες
                      (9)

                     Ποσό παράτυπων δαπανών σε άλλες ελεγχθείσες δαπάνες

                     Ποσό
                      (10)

                     %
                      (11)

            10.3.   Υπολογισμοί για την επιλογή του τυχαίου δείγματος και του συνολικού ποσοστού σφάλματος

         (1)  Όπως ορίζονται στο άρθρο 2 παράγραφος 14 του κανονισμού (ΕΕ) αριθ. 223/2014.

         (2)  Τυχαίο, συστημικό, ανώμαλο σφάλμα.

         (3)  Για παράδειγμα: επιλεξιμότητα, δημόσιες συμβάσεις.

         (4)  Το ποσοστό σφάλματος στρώματος κοινοποιείται στις περιπτώσεις που εφαρμόστηκε διαστρωμάτωση δυνάμει του άρθρου 6 παράγραφος 10 του κανονισμού (ΕΕ) αριθ. 532/2014, καλύπτοντας υποπληθυσμούς με παρόμοια χαρακτηριστικά, όπως πράξεις που συνίστανται σε χρηματοδοτικές συνεισφορές σε στοιχεία υψηλής αξίας.

         (5)  Συνολικά σφάλματα μείον τις διορθώσεις που αναφέρονται στην παράγραφο 5.8, διά του συνολικού πληθυσμού.

         (6)  Το συνολικό επίπεδο βεβαιότητας αντιστοιχεί σε μία από τις τέσσερις κατηγορίες που ορίζονται στον πίνακα 2 του παραρτήματος II του κανονισμού (ΕΕ) αριθ. 532/2014.

         (7)  Η στήλη «Α» αντιστοιχεί στον πληθυσμό από τον οποίο αντλήθηκε το τυχαίο δείγμα, δηλαδή το συνολικό ποσό των επιλέξιμων δαπανών που καταχωρίστηκαν στο σύστημα λογιστικής της αρχής πιστοποίησης που συμπεριλήφθηκε στις αιτήσεις πληρωμών οι οποίες υποβλήθηκαν στην Επιτροπή [όπως καθορίζεται από το άρθρο 49 παράγραφος 1 στοιχείο α) του κανονισμού (ΕΕ) αριθ. 223/2014], μείον τις αρνητικές μονάδες δειγματοληψίας, αν υπάρχουν. Κατά περίπτωση, δίνονται εξηγήσεις στο τμήμα 5.4 παραπάνω.

         (8)  Το συνολικό ποσοστό σφάλματος υπολογίζεται πριν να εφαρμοστούν οποιεσδήποτε δημοσιονομικές διορθώσεις σε σχέση με το δείγμα που ελέγχθηκε ή με τον πληθυσμό από τον οποίο αντλήθηκε το τυχαίο δείγμα. Στις περιπτώσεις που το τυχαίο δείγμα καλύπτει περισσότερα από ένα Ταμεία ή προγράμματα, το συνολικό ποσοστό σφάλματος (υπολογισμός) που παρουσιάζεται στη στήλη «Δ» αφορά τον συνολικό πληθυσμό. Όπου χρησιμοποιείται διαστρωμάτωση, παρέχονται περαιτέρω πληροφορίες κατά στρώμα στο τμήμα 5.7 παραπάνω.

         (9)  Κατά περίπτωση, η στήλη «Ζ» αφορά δαπάνες που ελέγχθηκαν στο πλαίσιο συμπληρωματικού δείγματος.

         (10)  Το ποσό της δαπάνης που ελέγχθηκε (σε περίπτωση μη επαρκών δειγμάτων εφαρμόζεται το άρθρο 6 παράγραφος 9 του κατ' εξουσιοδότηση κανονισμού (ΕΕ) αριθ. 532/2014, μόνο το ποσό της δαπάνης που ελέγχθηκε αποτελεσματικά σύμφωνα με το άρθρο 5 του εν λόγω κατ' εξουσιοδότηση κανονισμού πρέπει να περιλαμβάνονται στη στήλη.

         (11)  Ποσοστό των δαπανών που ελέγχθηκαν σε σχέση με τον πληθυσμό.


title: Εκτελεστικός κανονισμός (ΕΕ) αριθ. 248/2013 της Επιτροπής, της 19ης Μαρτίου 2013 , σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Μαρτίου 2013 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών

text:
               20.3.2013

               EL

               Επίσημη Εφημερίδα της Ευρωπαϊκής Ένωσης

               L 77/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 248/2013 ΤΗΣ ΕΠΙΤΡΟΠΉΣ
   της 19ης Μαρτίου 2013
   σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Μαρτίου 2013 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (3), και ιδίως το άρθρο 5 παράγραφος 6,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 533/2007 ανοίχτηκαν δασμολογικές ποσοστώσεις για την εισαγωγή προϊόντων του τομέα κρέατος πουλερικών.

               (2)

               Οι αιτήσεις πιστοποιητικών εισαγωγής που υποβλήθηκαν κατά το πρώτο επταήμερο του Μαρτίου 2013 για την υποπερίοδο από την 1η Απριλίου έως τις 30 Ιουνίου 2013 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις πιστοποιητικών εισαγωγής που υποβλήθηκαν βάσει του κανονισμού (ΕΚ) αριθ. 533/2007 για την υποπερίοδο από την 1η Απριλίου έως τις 30 Ιουνίου 2013 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 20 Μαρτίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2013.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 125 της 15.5.2007, σ. 9.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.4.2013-30.6.2013
                  (%)

                  P1

                  09.4067

                  9,733479

                  P3

                  09.4069

                  0,329972